Avis juridique important

|

31991L0368

Οδηγία 91/368/ΕΟΚ του Συμβουλίου της 20ής Ιουνίου 1991 για την τροποποίηση της οδηγίας 89/392/ΕΟΚ για την προσέγγιση των νομοθεσιών των κρατών μελών σχετικά με τις μηχανές

Επίσημη Εφημερίδα αριθ. L 198 της 22/07/1991 σ. 0016 - 0032 Φινλανδική ειδική έκδοση: Κεφάλαιο 13 τόμος 20 σ. 0210  Σουηδική ειδική έκδοση: Κεφάλαιο 13 τόμος 20 σ. 0210

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Ιουνίου 1991 για την τροποποίηση της οδηγίας 89/392/ΕΟΚ για την προσέγγιση των νομοθεσιών των κρατών μελών σχετικά με τις μηχανές (91/368/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής(1) ,  Σε συνεργασία με το Ευρωπαϊκό Κοινοβούλιο(2) ,  Έχοντας υπόψη τη γνώμη της Οικονομικής και Κοινωνικής Επιτροπής(3) ,  Εκτιμώντας:  ότι οι μηχανές, για τις οποίες υπάρχουν ειδικοί κίνδυνοι οι οποίοι οφείλονται είτε στη δυνατότητά τους να κινούνται είτε στη δυνατότητά τους να ανυψώνουν φορτία είτε και στα δύο αυτά φαινόμενα από κοινού, οφείλουν να πληρούν, αφενός, τις γενικές  απαιτήσεις ασφάλειας και υγείας οι οποίες προβλέπονται στην οδηγία 89/392/ΕΟΚ(4)  και, αφετέρου, τις απαιτήσεις ασφαλείας και υγείας που αφορούν τους ειδικούς αυτούς κινδύνους  ότι δεν υπάρχει λόγος, για τους τύπους αυτούς μηχανών, να προβλέπονται διαφορετικοί τύποι πιστοποίησης από εκείνους που προβλέπονται αρχικά για τις μηχανές στην οδηγία 89/392/ΕΟΚ  ότι η θέσπιση συμπληρωματικών βασικών απαιτήσεων ασφάλειας και υγείας για τους ειδικούς κινδύνους που οφείλονται στη δυνατότητα μετακίνησης και ανύψωσης φορτίων μπορεί να γίνει με τροποποίηση της οδηγίας 89/392/ΕΟΚ ώστε να περιληφθούν εκεί οι  συμπληρωματικές αυτές διατάξεις  ότι, με την τροποποίηση αυτή, μπορούν να διορθωθούν ορισμένες ατέλειες των βασικών απαιτήσεων ασφάλειας και υγείας που ισχύουν για όλες τις μηχανές  ότι είναι απαραίτητο να προβλεφθεί ένα μεταβατικό καθεστώς που να επιτρέπει τη διάθεση στην αγορά και τη θέση σε λειτουργία των μηχανών έχουν κατασκευαστεί σύμφωνα με τις εθνικές ρυθμίσεις που ισχύουν έως τις 31 Δεκεμβρίου 1992  ότι ορισμένοι εξοπλισμοί (materiels) ή μηχανές που καλύπτονται από τις υπάρχουσες οδηγίες εμπίπτουν στο πεδίο εφαρμογής της παρούσας οδηγίας και ότι είναι προτιμότερο να υπάρχει μόνο μία και μοναδική οδηγία για την κάλυψη του συνόλου των εξοπλισμών   ότι, συνεπώς, είναι επιθυμητό να καταργηθούν οι υπάρχουσες αντίστοιχες οδηγίες από την ημερομηνία θέσης σε εφαρμογή της παρούσας οδηγίας,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 89/392/ΕΟΚ τροποποιείται ως εξής:  1. Το άρθρο 1 τροποποιείται ως εξής:  α) στην παράγραφο 2 προστίθεται το ακόλουθο εδάφιο:  "Θεωρείται επίσης ως "μηχανή" ο εναλλάξιμος εξοπλισμός που τροποποιεί τη λειτουργία μιας μηχανής, και διατίθεται στην αγορά με σκοπό να συναρμολογηθεί επί μιας μηχανής ή επί σειράς διαφορετικών μηχανών ή σε έναν ελκυστήρα από τον ίδιο το χειριστή,  εφόσον ο εν λόγω εξοπλισμός δεν είναι ανταλλακτικό ή εργαλείο."  β) στην παράγραφο 3:  - η πρώτη περίπτωση διαγράφεται,  - η δεύτερη περίπτωση αντικαθίσταται από το ακόλουθο κείμενο:  "- τα ανυψωτικά μηχανήματα τα οποία έχουν σχεδιαστεί και κατασκευαστεί για την ανύψωση ή/και τη μετακίνηση προσώπων με ή χωρίς φορτία, εκτός από τα βιομηχανικά οχήματα με ανυψούμενη θέση.",  - στην τρίτη περίπτωση προστίθεται η ακόλουθη φράση:  "εκτός εάν πρόκειται για μηχανή η οποία χρησιμοποιείται για την ανύψωση φορτίων," - προστίθενται οι ακόλουθες περιπτώσεις:  "- τα μεταφορικά μέσα, δηλαδή τα οχήματα και τα ρυμουλκούμενά τους που προορίζονται αποκλειστικά για τη μεταφορά προσώπων αεροπορικώς ή επί των οδικών, σιδηροδρομικών ή πλωτών δικτύων και τα μεταφορικά μέσα, εφόσον έχουν σχεδιαστεί για τη μεταφορά  εμπορευμάτων αεροπορικώς, επί των δημοσίων οδικών, σιδηροδρομικών ή πλωτών δικτύων. Δεν αποκλείονται τα οχήματα που χρησιμοποιούνται στην εξορυκτική βιομηχανία,   - τα πλοία θαλάσσης και οι κινητές θαλάσσιες μονάδες καθώς και οι επ' αυτών των πλοίων ή μονάδων εξοπλισμοί,   - οι εγκαταστάσεις με καλώδια για τη δημόσια ή όχι μεταφορά προσώπων,   - οι γεωργικοί και δασικοί ελκυστήρες, όπως ορίζονται στην παράγραφο 1 του άρθρου 1 της οδηγίας 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών  ελκυστήρων(5) , όπως τροποποιήθηκε τελευταία από την οδηγία 88/297/ΕΟΚ(6) ,   - μηχανές που σχεδιάζονται και κατασκευάζονται ειδικά για στρατιωτικούς σκοπούς ή για σκοπούς τήρησης της δημόσιας τάξης.  (1) ΕΕ αριθ. L 84 της 28. 3. 1974, σ. 10.  (2) ΕΕ αριθ. L 126 της 20. 5. 1988, σ. 52." 2. Στο άρθρο 2 παράγραφος 3 πρώτη φράση, οι λέξεις ".... διατάξεις της παρούσας οδηγίας" αντικαθίστανται από τις λέξεις ".... ισχύουσες κοινοτικές διατάξεις,".  3. Στο άρθρο 4 παράγραφος 2, προστίθεται το ακόλουθο εδάφιο:  "Ο εναλλάξιμος εξοπλισμός, κατά την έννοια του τρίτου εδαφίου της παραγράφου 2 του άρθρου 1, θεωρείται ως μηχανή  κατά συνέπεια, πρέπει πάντα να φέρει το σήμα "CE" και να συνοδεύεται από τη δήλωση πιστότητας "CE" που αναφέρεται στο σημείο Α του  παραρτήματος ΙΙ.".  4. Στο άρθρο 8 προστίθεται η ακόλουθη παράγραφος:  "7.  Οι υποχρεώσεις που προβλέπονται στην παράγραφο 6 δεν αφορούν όσους προσαρτούν σε μηχανή ή σε ελκυστήρα έναν εναλλάξιμο εξοπλισμό, όπως αναφέρεται στο άρθρο 1, με την προϋπόθεση ότι τα στοιχεία είναι συμβατά και ότι καθένα από τα μέρη που απαρτίζουν  την συναρμολογημένη μηχανή φέρει το σήμα "CE" και συνοδεύεται από τη δήλωση πιστότητας "CE".  5. Το άρθρο 13 αντικαθίσταται από το ακόλουθο κείμενο:  "Άρθρο 13  1.  Πριν από την 1η Ιανουαρίου 1992, τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως σχετικά την Επιτροπή.  Όταν οι διατάξεις αυτές θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.  Τα κράτη μέλη εφαρμόζουν τις διατάξεις αυτές από την 1η Ιανουαρίου 1993, εκτός από τους εξοπλισμούς (materiels) που αναφέρονται στις οδηγίες 86/295/ΕΟΚ(7) , 86/296/ΕΟΚ(8)  και 86/663/ΕΟΚ(9) , για τους οποίους οι διατάξεις αυτές εφαρμόζονται από την 1η  Ιουλίου 1995.  2.  Επιπλέον, μέχρι τις 31 Δεκεμβρίου 1994, τα κράτη μέλη επιτρέπουν τη διάθεση στην αγορά και τη θέση σε λειτουργία μηχανών που πληρούν τις εθνικές ρυθμίσεις που ισχύουν στο έδαφός τους στις 31 Δεκεμβρίου 1992, εκτός από τους εξοπλισμούς που  αναφέρονται στις οδηγίες 89/295/ΕΟΚ, 89/296/ΕΟΚ και 86/663/ΕΟΚ για τους οποίους το διάστημα αυτό λήγει στις 31 Δεκεμβρίου 1995.  Οι οδηγίες 86/295/ΕΟΚ, 86/296/ΕΟΚ και 86/663/ΕΟΚ δεν αντιβαίνουν προς την εφαρμογή της παραγράφου 1 από την 1η Ιουλίου 1995.  3.  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   4.  Πριν από την 1η Ιανουαρίου 1994, η Επιτροπή εξετάζει την πρόοδο των σχετικών με την παρούσα οδηγία εργασιών τυποποίησης και προτείνει, ενδεχομένως, τα κατάλληλα μέτρα.   (1) ΕΕ αριθ. L 186 της 8. 7. 1986, σ. 1.   (2) ΕΕ αριθ. L 186 της 8. 7. 1986, σ. 10.   (3) ΕΕ αριθ. L 384 της 31. 12. 1986, σ. 12." 6. Το παράρτημα Ι τροποποιείται ως εξής:  α) στο σημείο 1.3.7, προστίθεται το ακόλουθο εδάφιο:  "Πρέπει να λαμβάνονται όλα τα αναγκαία μέτρα προκειμένου να εμποδίζεται κάθε αιφνίδια εμπλοκή των κινητών στοιχείων εργασίας. Στις περιπτώσεις όπου, παρά τις λαμβανόμενες προφυλάξεις, ενδέχεται να συμβεί τέτοια εμπλοκή, ο κατασκευαστής οφείλει να  παρέχει ειδικά προστατευτικά μέσα, ειδικά εργαλεία, κατάλληλες οδηγίες χρήσεως, και, ενδεχομένως, μια σχετική ένδειξη στη μηχανή, ώστε να καθίσταται δυνατή η ακίνδυνη απεμπλοκή τους."  β) παρεμβάλλεται το ακόλουθο σημείο:  "1.6.5Καθαρισμός των εσωτερικών μερών Η μηχανή πρέπει να έχει σχεδιαστεί και κατασκευαστεί έτσι ώστε να είναι δυνατός ο καθαρισμός όσων εσωτερικών μερών της μηχανής περιείχαν επικίνδυνες ουσίες ή παρασκευάσματα χωρίς να προϋποθέτει είσοδο εργάτη στα μέρη αυτά  επίσης, η τυχόν έκφραξή τους  πρέπει να μπορεί να επιτυγχάνεται από έξω. Σε περίπτωση που η είσοδος του εργάτη είναι τελείως αναπόφευκτη, ο κατασκευαστής πρέπει, κατά την κατασκευή, να λαμβάνει μέτρα που να επιτρέπουν τον καθαρισμό με τον ελάχιστο δυνατό κίνδυνο."  γ) στο σημείο 1.7.0 προστίθεται το ακόλουθο εδάφιο:  "Όταν η ασφάλεια και η υγεία των εκτεθειμένων ατόμων μπορεί να κινδυνεύσει από κακή λειτουργία μιας μηχανής που λειτουργεί χωρίς επιτήρηση, η μηχανή αυτή πρέπει να είναι εφοδιασμένη με κατάλληλο ηχητικό ή φωτεινό σύστημα προειδοποίησης."  δ) στο σημείο 1.7.3, προστίθενται τα ακόλουθα εδάφια:  "Εάν ένα στοιχείο της μηχανής πρέπει να διακινείται, κατά τη διάρκεια της χρήσης της με ανυψωτικό μέσο, η μάζα του πρέπει να αναγράφεται κατά τρόπο ευανάγνωστο, ανεξίτηλο και σαφή.  Ο εναλλάξιμος εξοπλισμός που αναφέρεται στο άρθρο 1 παράγραφος 2 τρίτο εδάφιο, πρέπει να φέρει τις ίδιες ενδείξεις."  ε) στο σημείο 1.7.4 α), προστίθεται η ακόλουθη περίπτωση:  "- εάν απαιτείται, τα βασικά χαρακτηριστικά των εργαλείων που είναι δυνατόν να συναρμολογηθούν στη μηχανή."  ζ) στο σημείο 1.7.4 στ), το τρίτο εδάφιο αντικαθίσταται από το ακόλουθο κείμενο:  "Όταν δεν εφαρμόζονται τα εναρμονισμένα πρότυπα, τα ακουστικά στοιχεία πρέπει να μετρώνται με τον καταλληλότερο κώδικα μέτρησης ο οποίος αρμόζει στη μηχανή." η) προστίθενται τα σημεία 3 έως 5.7 που περιέχονται στο παράρτημα Ι της παρούσας οδηγίας.  7. Στο παράρτημα ΙΙ μέρος Β, παρεμβάλλονται οι ακόλουθές περιπτώσεις μετά τη δεύτερη περίπτωση:  "- ενδεχομένως, όνομα και διεύθυνση του δηλωμένου οργανισμού και αριθμό της βεβαίωσης τύπου "CE",  - ενδεχομένως, όνομα και διεύθυνση του δηλωμένου οργανισμού στον οποίο έχει διαβιβαστεί ο φάκε- λος, σύμφωνα με το άρθρο 8 παράγραφος 2 στοιχείο γ) πρώτη περίπτωση,  - ενδεχομένως, όνομα και διεύθυνση του δηλωμένου οργανισμού ο οποίος έχει πραγματοποιήσει την εξακρίβωση που προβλέπεται στο άρθρο 8 παράγραφος 2 στοιχείο γ) δεύτερη περίπτωση,  - ενδεχομένως, αναφορά στα εναρμονισμένα πρότυπα,".  8. Στο παράρτημα ΙV, το σημείο 12 αντικαθίσταται από τα σημεία 12 έως 15 που περιέχονται στο παράρτημα ΙΙ της παρούσας οδηγίας.   Άρθρο 2  Από τις 31 Δεκεμβρίου 1994 καταργούνται:  - τα άρθρα 2 και 3 της οδηγίας 73/361/ΕΟΚ του Συμβουλίου της 19ης Νοεμβρίου 1973 περί προσεγγίσεως των νομοθετικών, κανονιστικών και διοικητικών διατάξεων των κρατών μελών των αναφερομένων στην πιστοποίηση και τη σήμανση καλωδίων (συρματοσχοίνων),  αλύσεων και αρπαγών (γάντζων)(10) , όπως τροποποιήθηκε τελευταία από την οδηγία 76/434/ΕΟΚ(11) ,  - η οδηγία 76/434/ΕΟΚ της Επιτροπής της 13ης Απριλίου 1976 περί προσαρμογής στην τεχνική πρόοδο της οδηγίας του Συμβουλίου της 19ης Νοεμβρίου 1973 περί προσεγγίσεως των νομοθεσιών των κρατών μελών των αναφερομένων στην πιστοποίηση και τη σήμανση των  συρματοσχοίνων, αλύσεων και αρπαγών (γάντζων).  Από τις 31 Δεκεμβρίου 1995 καταργούνται:  - η οδηγία 86/295/ΕΟΚ του Συμβουλίου της 26ης Μαΐου 1986 για την προσέγγιση των νομοθεσιών των κρατών μελών για τα συστήματα προστασίας σε περίπτωση ανατροπής (ROPS) ορισμένων μηχανημάτων εργοταξίου(12) ,  - η οδηγία 86/296/ΕΟΚ του Συμβουλίου της 26ης Μαΐου 1986 για την προσέγγιση των νομοθεσιών των κρατών μελών για τα συστήματα προστασίας κατά της πτώσης αντικειμένων (FOPS) ορισμένων μηχανημάτων εργοταξίου(13) ,  - η οδηγία 86/663/ΕΟΚ του Συμβουλίου της 22ας Δεκεμβρίου 1986 για την προσέγγιση των νομοθεσιών των κρατών μελών σχετικά με τα αυτοκινούμενα βιομηχανικά οχήματα(14) , όπως τροποποιήθηκε τελευταία από την οδηγία 89/240/ΕΟΚ(15) .   Άρθρο 3  1.  Τα κράτη μέλη θεσπίζουν και δημοσιεύουν πριν από την 1η Ιανουαρίου 1992 τις αναγκαίες νομοθετικές κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.  Όταν οι διατάξεις αυτές θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.  Τα κράτη μέλη εφαρμόζουν τις διατάξεις αυτές από την 1η Ιανουαρίου 1993.  2.  Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.   Άρθρο 4  Η παρούσα οδηγία απευθύνεται στα κράτη μέλη.  Λουξεμβούργο, 20 Ιουνίου 1991.  Για το ΣυμβούλιοΟ ΠρόεδροςR. GOEBBELS  (1)ΕΕ αριθ. C 37 της 17. 2. 1990, σ. 5 και ΕΕ αριθ. C 268 της 24. 10. 1990, σ. 12.  (2)ΕΕ αριθ. C 175 της 16. 7. 1990, σ. 119 και ΕΕ αριθ. C 129 της 20. 5. 1991.  (3)ΕΕ αριθ. C 168 της 10. 7. 1990, σ. 15.  (4)ΕΕ αριθ. L 183 της 29. 6. 1989, σ. 9.  (5)ΕΕ αριθ. L 335 της 5. 12. 1973, σ. 51.  (6)ΕΕ αριθ. L 122 της 8. 5. 1976, σ. 20.  (7)ΕΕ αριθ. L 186 της 8. 7. 1986, σ. 1.  (8)ΕΕ αριθ. L 186 της 8. 7. 1986, σ. 10.  (9)ΕΕ αριθ. L 384 της 31. 12. 1986, σ. 12.  (10)ΕΕ αριθ. L 100 της 12. 4. 1989, σ. 1.      ΠΑΡΑΡΤΗΜΑ Ι Στο παράρτημα Ι της οδηγίας 89/392/ΕΟΚ, προστίθενται τα σημεία 3 έως 5.7:  "3.ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ ΚΑΙ ΥΓΕΙΑΣ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΙΔΙΑΙΤΕΡΩΝ ΚΙΝΔΥΝΩΝ ΠΟΥ ΟΦΕΙΛΟΝΤΑΙ ΣΤΗΝ ΚΙΝΗΤΙΚΟΤΗΤΑ ΤΩΝ ΜΗΧΑΝΩΝ Ως συμπλήρωμα των βασικών απαιτήσεων ασφαλείας και υγείας οι οποίες αναφέρονται στα σημεία 1 και 2, οι μηχανές που συνεπάγονται κινδύνους που οφείλονται στην κινητικότητά τους, πρέπει να σχεδιάζονται και να κατασκευάζονται έτσι ώστε να ανταποκρίνονται  στις ακόλουθες απαιτήσεις.  Οι κίνδυνοι που οφείλονται στην κινητικότητα υφίστανται πάντοτε για τις μηχανές, είτε αυτοκινούμενες είτε ελκόμενες ή ωθούμενες, είτε φερόμενες από άλλη ή ελκυστήρα, οι οποίες χρησιμοποιούνται σε χώρους εργασίας και για τις οποίες απαιτείται είτε  κινητικότητα κατά τη διάρκεια της εργασίας είτε συνεχής ή διακοπτόμενη μετακίνηση, στα πλαίσια μιας διαδοχής καθορισμένων θέσεων εργασίας.  Επιπλέον, οι κίνδυνοι που οφείλονται στην κινητικότητα μπορούν να υφίστανται για τις μηχανές οι οποίες χρησιμοποιούνται μεν χωρίς μετακίνηση αλλά οι οποίες μπορούν να είναι εφοδιασμένες με μέσα που επιτρέπουν την ευκολότερη μετακίνησή τους από ένα  σημείο στο άλλο (μηχανές εφοδι- σμένες με τροχούς, τροχίσκους, πέδιλα κ.λπ. ή τοποθετημένες σε υποστηρίγματα, τροχοφόρα φορεία κ.λπ.).  Προκειμένου να εξακριβωθεί ότι οι χειροδηγούμενοι ελκυστήρες και οι μηχανοκίνητες σκαπάνες δεν παρουσίζουν απαράδεκτους κινδύνους για τα εκτιθέμενα πρόσωπα, ο κατασκευαστής ή ο εγκατεστημένος στην Κοινότητα εντολοδόχος του πρέπει να εκτελέσει ή να  φροντίσει να εκτελεστούν οι δοκιμές που ενδείκνυνται για κάθε τύπο μηχανής.   3.1.Γενικά  3.1.1.Ορισμός Ως οδηγός νοείται ο αρμόδιος χειριστής που είναι επιφορτισμένος με τη μετακίνηση μηχανής. Ο οδηγός μπορεί είτα να φέρεται από τη μηχανή είτε να είναι πεζός και να συνοδεύει τη μηχανή, είτε να την κατευθύνει εξ αποστάσεως (μέσω καλωδίων, ασύρματου  συστήματος κ.λπ.).   3.1.2.Φωτισμός Εάν ο κατασκευαστής προβλέπει χρήση σε σκοτεινούς χώρους, οι αυτοκινούμενες μηχανές πρέπει να φέρουν σύστημα φωτισμού προσαρμοσμένο στην εργασία για την οποία προορίζεται η μηχανή, ανεξάρτητα από τους τυχόν ισχύοντες άλλους κανόνες (κανόνες οδικής  κυκλοφορίας, κανόνες ναυσιπλοΐας κ.λπ.).   3.1.3.Σχεδιασμός της μηχανής όσον αφορά τη μετακίνησή της Κατά τη μετακίνηση της μηχανής ή/και των στοιχείων της δεν πρέπει να μπορούν να γίνονται αιφνίδιες μετατοπίσεις ούτε να δημιουργούνται κίνδυνοι οφειλόμενοι σε έλλειψη ευστάθειας, εφόσον η μηχανή ή/και τα στοιχεία της μετακινούνται σύμφωνα με τις οδηγίες  του κατασκευαστή.   3.2.Θέση εργασίας  3.2.1.Θέση οδήγησης Η θέση οδήγησης πρέπει να είναι σχεδιασμένη με βάση τις αρχές της εργονομίας. Μπορεί να υπάρχουν περισσότερες από μία θέσεις οδήγησης και, στην περίπτωση αυτή, καθεμία από τις θέσεις πρέπει να διαθέτει όλα τα αναγκαία όργανα χειρισμού. Όταν υπάρχουν  περισσότερες από μία θέσεις οδήγησης, η μηχανή πρέπει να είναι σχεδιασμένη έτσι ώστε η χρησιμοποίηση της μιας να καθιστά αδύνατη τη χρησιμοποίηση των άλλων, εκτός από την περίπτωση επείγουσας διακοπής της λειτουργίας. Η ορατότητα από τη θέση οδήγησης  πρέπει να είναι τέτοια, ώστε ο οδηγός να είναι σε θέση, με πλήρη ασφάλεια για τον ίδιο και για τα τυχόν εκτεθειμένα άτομα, να κινεί τη μηχανή και τα εργαλεία της κάτω από τις προβλεπόμενες συνθήκες χρήσης. Σε περίπτωση ανάγκης, πρέπει να  χρησιμοποιούνται τα κατάλληλα συστήματα προκειμένου να αντιμετωπίζονται τυχόν κίνδυνοι που προκύπτουν από την ανεπάρκεια της άμεσης ορατότητας.  Η μηχανή πρέπει να είναι σχεδιασμένη και κατασκευασμένη έτσι ώστε από τη θέση της οδήγησης, να μη μπορεί να υπάρχει κίνδυνος απροσδόκητης επαφής του οδηγού και των εποχούμενων χειριστών με τους τροχούς ή τις ερπύστριες.  Η θέση οδήγησης πρέπει να είναι σχεδιασμένη και κατασκευασμένη κατά τρόπο ώστε να αποφεύγεται κάθε κίνδυνος για την υγεία οφειλόμενος σε καυσαέρια ή/και έλλειψη οξυγόνου.  Η θέση οδήγησης για φερόμενο οδηγό πρέπει να είναι σχεδιασμένη και να κατασκευάζεται έτσι ώστε να μπορεί να εφοδιαστεί με θαλαμίσκο, εφόσον το επιτρέπουν οι διαστάσεις. Στην περίπτωση αυτή, πρέπει να περιλαμβάνει ένα χώρο όπου θα φυλάσσονται οι  αναγκαίες οδηγίες προς τον οδηγό ή/και τους χειριστές. Η θέση οδήγησης πρέπει να εφοδιάζεται με κατάλληλο θαλαμίσκο, εφόσον υφίσταται κίνδυνος οφειλόμενος σε επικίνδυνο περιβάλλον.  Όταν η μηχανή διαθέτει θαλαμίσκο, αυτός πρέπει να έχει σχεδιαστεί, κατασκευαστεί ή/και εξοπλιστεί κατά τρόπο ο οποίος να εξασφαλίζει στον οδηγό καλές συνθήκες εργασίας και να τον προστατεύει από τους υφιστάμενους κινδύνους. (π.χ.: ακατάλληλη θέρμανση  και εξαερισμός, ανεπαρκής ορατότητα, υπερβολικός θόρυβος και κραδασμοί, πτώσεις αντικειμένων, εισχώρηση αντικειμένων, ανατροπή κ.λπ.). Η έξοδος πρέπει να επιτρέπει την ταχεία διαφυγή. Εξάλλου, πρέπει να προβλέπεται έξοδος κινδύνου προς διεύθυνση  διαφορετική από εκείνη της κανονικής εξόδου.  Τα υλικά χρησημοποιούνται γαι την κατασκευή και τη διαρρύθμιση του θαλαμίσκου πρέπει να είναι δυσανάφλεκτα.   3.2.2.Καθίσματα Το κάθισμα του οδηγού κάθε μηχανής πρέπει να εξασφαλίζει ευστάθεια στον οδηγό και να έχει σχεδιαστεί με βάση τις αρχές της εργονομίας.  Το κάθισμα πρέπει να έχει σχεδιαστεί κατά τρόπον ώστε να περιορίζονται, όσο είναι εφικτό, οι κραδαδμοί που μεταδίδονται στον οδηγό. Η αγκύρωση του καθίσματος πρέπει να είναι ανθεκτική σε όλες τις δυνατές καταπονήσεις, ιδίως μάλιστα στην περίπτωση  ανατροπής. Αν κάτω από τα πόδια του οδηγού δεν υπάρχει δάπεδο, πρέπει ο οδηγός να διαθέτει υποπόδιο εφοδιασμένο με αντιολισθητική επένδυση.  Σε περίπτωση που η μηχανή μπορεί να εφοδιάζεται με σύστημα προστασίας κατά της ανατροπής, το κάθισμα πρέπει να είναι εφοδιασμένο με ζώνη ασφαλείας ή με άλλο ανάλογο εξοπλισμό που να συγκρατεί τον οδηγό στο κάθισμά του χωρίς να παρεμποδίζει τις κινήσεις  τις οποίες απαιτεί η οδήγηση ή τις οποίες τυχόν συνεπάγεται η ανάρτηση.   3.2.3.Άλλες θέσεις Εάν οι συνθήκες χρήσης προβλέπουν ότι περιστασιακά ή τακτικά μεταφέρονται από τη μηχανή ή εργάζονται σ' αυτήν και άλλοι χειριστές εκτός του οδηγού, πρέπει να προβλέπονται κατάλληλες θέσεις οι οποίες να επιτρέπουν την ακίνδυνη μεταφορά ή εργασία τους,  ίδιως χωρίς κίνδυνο πτώσης.  Εφόσον το επιτρέπουν οι συνθήκες εργασίας, αυτές οι θέσεις εργασίας πρέπει να είναι εφοδιασμένες με καθίσματα.  Εάν η θέση οδήγησης πρέπει να είναι εφοδιασμένη με θαλαμίσκο, πρέπει και οι άλλες θέσεις να προστατεύονται από τους ίδιους κινδύνους από τους οποίους προστατεύεται η θέση οδήγησης.   3.3.Όργανα χειρισμού  3.3.1.Όργανα χειρισμού Από τη θέση οδήγησης πρέπει να είναι δυνατή η ενεργοποίηση όλων των οργάνων χειρισμού που είναι αναγκαία για τη λειτουργία της μηχανής, εκτός εκείνων που ο χειρισμός τους δεν μπορεί να γίνει με ασφάλεια παρά μόνο από άλλα όργανα χειρισμού που βρίσκονται  έξω από τη θέση οδήγησης. Η εξαίρεση αυτή αφορά ειδικότερα τις θέσεις εργασίας, εκτός από τη θέση οδήγησης, που προορίζονται για άλλους χειριστές ή τις περιπτώσεις κατά τις οποίες ο οδηγός είναι υποχρεωμένος να εγκαταλείψει τη θέση του για να εκτελέσει  τους σχετικούς χειρισμούς με ασφάλεια.  Αν προβλέπονται ποδωστήρια (πεντάλια), πρέπει να σχεδιάζονται, να κατασκευάζονται και να διατάσσονται έτσι ώστε να μπορούν να χρησιμοποιούνται από έναν οδηγό με ασφαλή τρόπο και με τους ελάχιστους δυνατούς κινδύνους σύγχυσης  πρέπει επίσης να έχουν  αντιολισθητική επιφάνεια και να καθαρίζονται εύκολα.  Στην περίπτωση που η ενεργοποίησή τους ενέχει κινδύνους, ιδίως επικίνδυνων κινήσεων, τα όργανα χειρισμού της μηχανής εκτός εκείνων που έχουν προκαθορισμένες θέσεις πρέπει να επιστρέφουν στο νεκρό σημείο μόλις απελευθερωθούν από το χειριστή.  Στην περίπτωση τροχοφόρων μηχανών, το σύστημα διεύθυνσης πρέπει να είναι σχεδιασμένο και κατασκευασμένο κατά τρόπο ώστε να ελαττώνεται η δύναμη των απότομων κινήσεων του τιμονιού ή του μοχλού οδήγησης που οφείλονται σε κρούσεις των κατευθυντήριων  τροχών.  Τα όργανα εμπλοκής του διαφορικού πρέπει να είναι σχεδιασμένα και κατασκευασμένα έτσι ώστε να επιτρέπουν την απελευθέρωση του διαφορικού όταν η μηχανή βρίσκεται σε κίνηση.  Η τελευταία φράση του σημείου 1.2.2 δεν εφαρμόζεται στη λειτουργία της κινητικότητας.   3.3.2.Θέση σε λειτουργία/μετακίνηση Οι αυτοκινούμενες μηχανές με φερόμενο οδηγό πρέπει να είναι εφοδιασμένες με συστήματα που να αποθαρρύνουν τη θέση σε λειτουργία του κινητήρα από μη εντεταλμένα πρόσωπα.  Κάθε εκούσια μετακίνηση μιας αυτοκινούμενης μηχανής με φερόμενο οδηγό πρέπει να είναι αδύνατη εκτός εάν ο οδηγός βρίσκεται στη θέση χειρισμού.  Όταν μια μηχανή πρέπει να φέρει, για την εργασία την οποία επιτελεί, εξοπλισμούς που προεξέχουν του συνήθους περιτυπώματός της (π.χ. συστήματα σταθεροποίησης, βραχίονα κ.λπ.), ο οδηγός πρέπει να έχει τα μέσα να εξακριβώνει εύκολα, προτού την  μετακινήσει, αν οι εξοπλισμοί αυτοί είναι σε θέση που να επιτρέπουν την ασφαλή μετακίνηση.  Το ίδιο ισχύει για όλα τα στοιχεία τα οποία, για να επιτρέπουν την ασφαλή μετακίνηση, πρέπει να έχουν καθορισμένη θέση, ενδεχομένως μανδαλωμένη.  Εφόσον είναι τεχνικά και οικονομικά εφικτό, προϋπόθεση για τη μετακίνηση της μηχανής πρέπει να είναι η ασφαλής θέση των προαναφερόμενων στοιχείων.  Η μηχανή δεν πρέπει να μετακινείται όταν ο κινητήρας τίθεται σε λειτουργία.   3.3.3.Παύση της μετακίνησης Με την επιφύλαξη των τηρητέων απαιτήσεων οδικής κυκλοφορίας, τόσο οι αυτοκινούμενες μηχανές όσο και τα ρυμουλκούμενά τους πρέπει να ανταποκρίνονται στις απαιτήσεις για ασφαλή επιβράδυνση, στάση, πέδηση και ακινητοποίηση, υπό όλες τις συνθήκες χρήσης,  φορτίου, ταχύτητας, κατάστασης εδάφους, κλίσης εδάφους που προβλέπονται από τον κατασκευαστή και αντιστοιχούν σε καταστάσεις που απαντώνται κανονικά.  Η επιβράδυνση και η στάση μιας αυτοκινούμενης μηχανής πρέπει να επιτυγχάνονται από τον οδηγό μέσω ενός κύριου συστήματος πέδησης. Εφόσον απαιτείται για λόγους ασφάλειας σε περίπτωση βλάβης του κύριου συστήματος πέδησης, ή σε περίπτωση ελλείψεως παροχής  ενέργειας για τη θέση σε λειτουργία του συστήματος αυτού, η επιβράδυνση και η στάση πρέπει να επιτυγχάνονται από εφεδρικό σύστημα πέδησης με ανεξάρτητα και ευπρόσιτα όργανα χειρισμού.  Εφόσον απαιτείται, για λόγους ασφάλειας, η διαρκής ακινητοποίηση της μηχανής πρέπει να επιτυγχάνεται με σύστημα στάθμευσης. Το σύστημα αυτό είναι δυνατό να συμπίπτει με ένα από τα συστήματα που αναφέρονται στο δεύτερο εδάφιο, υπό την προϋπόθεση ότι θα  είναι καθαρά μηχανικό.  Στην περίπτωση που η κινητή μηχανή κατευθύνεται εξ αποστάσεως, πρέπει να είναι σχεδιασμένη και κατασκευασμένη έτσι ώστε να σταματά αυτόματα στην περίπτωση που ο οδηγός χάσει τον έλεγχό της.  Το σημείο 1.2.4. δεν εφαρμόζεται για τη λειτουργία "μετακίνηση".   3.3.4Κίνηση μηχανών με πεζό οδηγό Οποιαδήποτε μετακίνηση αυτοκίνητον μηχανών πρέπει να μπορεί να πραγματοποιείται μόνον εφόσον ο οδηγός επενεργεί συνεχώς στο αντίστοιχο όργανο χειρισμού. Ειδικότερα, η μηχανή δεν πρέπει να μετακινείται όταν ο κινητήρας τίθεται σε λειτουργία.  Τα συστήματα χειρισμού των μηχανών με πέζο οδηγό πρέπει να είναι σχεδιασμένα κατά τρόπον ώστε να μειώνονται στο ελάχιστο οι κίνδυνοι που οφείλονται στην απροσδόκητη κίνηση της μηχανής προς τον οδηγό, και ιδίως οι κίνδυνοι:  α)σύνθλιψης  β)τραυματισμού από τα περιστρεφόμενα εργαλεία.  Επιπλέον, η συνήθης ταχύτητα μετακίνησης της μηχανής πρέπει να είναι αντίστοιχη προς την ταχύτητα ενός πέζου οδηγού.  Στην περίπτωση των μηχανών στις οποίες είναι δυνατόν να προσαρμόζεται περιστρεφόμενο εργαλείο, το εργαλείο δεν πρέπει να μπορεί να ενεργοποιείται εφόσον έχει εμπλακεί η οπισθοπορία, εκτός από την περίπτωση κατά την οποία η μετακίνηση της μηχανής  οφείλεται στην κίνηση του εργαλείου. Στην περίπτωση αυτή, αρκεί η ταχύτητα οπισθοπορίας να είναι τέτοια ώστε να μη αποτελεί κίνδυνο για τον οδηγό.   3.3.5.Βλάβη του κυκλώματος χειρισμού Η βλάβη της τροφοδότησης του υποβοηθούμενου συστήματος διεύθυνσης, αν υπάρχει τέτοιο σύστημα δεν πρέπει να εμποδίζει τη διεύθυνση της μηχανής μέχρι την ακινητοποίησή της.   3.4.Μέτρα προστασίας κατά των μηχανικών κινδύνων  3.4.1.Κίνδυνοι προερχόμενοι από κινήσεις για τις οποίες δεν έχει δοθεί εντολή Στην περίπτωση διακοπής λειτουργίας ενός στοιχείου μηχανής, η εκτροπή του από το σημείο στάσης, ανεξαρτήτως αιτίας, εφόσον δεν ενεργοποιούνται τα όργανα χειρισμού, πρέπει να είναι τέτοια ώστε να μην θέτει σε κίνδυνο τα εκτεθειμένα άτομα.  Η μηχανή πρέπει να είναι σχεδιασμένη, κατασκευασμένη, και, ενδεχομένως, συναρμολογημένη στην κινητή της βάση κατά τέτοιο τρόπο ώστε, κατά τη μετόπισή της, οι ανεξέλεγκτες ταλαντώσεις του κέντρου βάρους της να μην επηρεάζουν τη σταθερότητά της και να μην  προκαλούν υπερβολικές καταπονήσεις στο σκελετό της.   3.4.2.Κίνδυνος θραύσης κατά τη διάρκεια της λειτουργίας Τα στοιχεία μηχανής που περιστρέφονται με μεγάλη ταχύτητα και για τα οποία, παρόλες τις προφυλάξεις, υφίσταται κίνδυνος θραύσης ή κατακερματισμού, πρέπει να είναι συναρμολογημένα και καλυμμένα με τέτοιο τρόπο ώστε τα θραύσματά τους να συγκρατούνται, ή,  όταν αυτό είναι αδύνατον, να μην κατευθύνονται προς τη θέση οδήγησης ή/και τις θέσεις εργασίας.  3.4.3.Κίνδυνοι προερχόμενοι από ανατροπή Όταν για μια αυτοκινούμενη μηχανή με φερόμενο οδηγό και, ενδεχομένως, φερόμενους χειριστές, υπάρχει κίνδυνος ανατροπής, η μηχανή πρέπει να σχεδιάζεται και να εφοδιάζεται με σημεία αγκύρωσης τα οποία επιτρέπουν να δέχεται σχετική προστατευτική κατασκευή  (ROPS).  Η κατασκευή αυτή πρέπει να είναι τέτοια ώστε, σε περίπτωση ανατροπής, να εξασφαλίζει στο φερόμενο οδηγό και, ενδεχομένως, στους φερόμενους χειριστές, κατάλληλο οριακό όγκο παραμόρφωσης (DLV).  Προκειμένου να εξακριβωθεί ότι η προστατευτική κατασκευή πληροί την απαίτηση του δευτέρου εδαφίου, ο κατασκευαστής ή ο εγκατεστημένος στην Κοινότητα εντολοδόχος του, πρέπει να εκτελέσει ή να φροντίσει να εκτελεστούν οι δοκιμές που ενδείκνυνται για κάθε  τύπο προστατευτικής κατασκευής.  Επιπλέον, προστατευτική κατασκευή σε περίπτωση ανατροπής πρέπει να φέρουν τα ακόλουθα χωματουργικά μηχανήματα ισχύος ανώτερης των 15 kW:  -ερπυστριοφόροι ή τροχοφόροι φορτωτές,  -φορτωτές-εκσκαφείς,  -ερπυστριοφόροι ή τροχοφόροι ελκυστήρες,  -αποξεστήρες, με ή χωρίς αυτοφορτωτή,  -ισοπεδωτές,  -ανατρεπόμενα οχήματα με πρόσθιο άξονα.   3.4.4.Κίνδυνοι προερχόμενοι από την πτώση αντικειμένων Όταν, για μια μηχανή με φερόμενο οδηγό ή, ενδεχομένως, με φερόμενους χειριστές, υπάρχει κίνδυνος από την πτώση αντικειμένων ή υλικών, η μηχανή πρέπει να σχεδιάζεται και να εφοδιάζεται, εφόσον το επιτρέπουν οι διαστάσεις της, με σημεία αγκύρωσης που της  επιτρέπουν να δέχεται σχετική προστατευτική κατασκευή (FOPS).  Η κατασκευή αυτή πρέπει να είναι τέτοια ώστε, σε περίπτωση πτώσεως αντικειμένων ή υλικών, να εξασφαλίζει στους φερόμενους χειριστές κατάλληλο οριακό όγκο παραμόρφωσης (DLV).  Προκειμένου να εξακριβωθεί ότι η προστατευτική κατασκευή πληροί την απαίτηση του δευτέρου εδαφίου, ο κατασκευαστής ή ο εγκατεστημένος στην Κοινότητα εντολοδόχος του, πρέπει να εκτελέσει ή να φροντίσει να εκτελεστούν οι δοκιμές που ενδείκνυνται για κάθε  τύπο προστατευτικής κατασκεύης.   3.4.5.Κίνδυνοι οφειλόμενοι στα μέσα προσπέλασης Πρέπει να προβλέπονται μέσα στήριξης και χειρολαβές τα οποία να έχουν σχεδιασθεί, κατασκευασθεί και τοποθετηθεί κατά τρόπον ώστε οι χρήστες να τα χρησιμοποιούν αυθόρμητα και να μη χρησιμοποιούν προς το σκοπό αυτό τα όργανα χειρισμού.   3.4.6.Κίνδυνοι προερχόμενοι από συστήματα ρυμούλκησης Κάθε μηχανή που ρυμουλκεί ή ρυμουλκείται πρέπει να είναι εφοδιασμένη με συστήματα ρυμούλκησης ή ζεύξης, σχεδιασμένα, κατασκευασμένα και τοποθετημένα έτσι ώστε η ζεύξη και απόζευξη να γίνονται εύκολα και με ασφάλεια και να εμποδίζεται η τυχαία απόζευξη  κατά τη χρήση.   Εφόσον αυτό επιβάλλεται από το φορτίο του ρυμού, οι μηχανές αυτές πρέπει να είναι εξοπλισμένες με ένα υποστήριγμα το οποίο θα έχει επιφάνεια στήριξης προσαρμοσμένη στο φορτίο και το έδαφος.   3.4.7.Κίνδυνοι προερχόμενοι από τη μετάδοση ισχύος μεταξύ της αυτοκινούμενης μηχανής (ή του ελκυστήρα) και της ρυμουλκούμενης μηχανής Οι αρθρωτοί άξονες μετάδοσης που συνδέουν μια αυτοκινούμενη μηχανή (ή ελκυστήρα) με το πρώτο σταθερό έδρανο μιας ρυμουλκούμενης μηχανής, πρέπει να διαθέτουν σύστημα προστασίας και προς την πλεύρα της αυτοκινούμενης και προς την πλευρά της ρυμουλκούμενης  μηχανής, και μάλιστα σε όλο το μήκος του άξονα και των ομοκινητικών συνδέσμων του.  Από την πλευρά της αυτοκινούμενης μηχανής ή του ελκυστήρα, ο δυναμοδότης άξονας στον οποίο συνδέεται ο άξονας μετάδοσης πρέπει να προστατεύεται είτε με προκάλυμμα στερεωμένο στην αυτοκινούμενη μηχανή (η τον ελκυστήρα) είτε με άλλο σύστημα που να  εξασφαλίζει ισοδύναμη προστασία.  Από την πλευρά της ρυμουλκούμενης μηχανής, ο δυναμολήπτης άξονας πρέπει να περικλείεται σε κάλυμμα προστασίας στερεωμένο στη μηχανή.  Στα συστήματα μετάδοσης με ομοκινητικούς συνδέσμους, η ύπαρξη συστήματος περιορισμού της ροπής ή ελεύθερα περιστρεφόμενου τροχού επιτρέπεται μόνον προς την πλευρά της ρυμουλκούμενης μηχανής. Στην περίπτωση αυτή, οι ομοκινητικοί σύνδεσμοι πρέπει να  επισημαίνονται με τη φορά συναρμογής.  Κάθε ρυμουλκούμενη μηχανή της οποίας η λειτουργία προϋποθέτει την ύπαρξη ενός άξονα μετάδοσης που τη συνδέει με μία αυτοκινούμενη μηχανή ή με έναν ελκυστήρα πρέπει να είναι εφοδιασμένη με σύστημα ανάρτησης του άξονα μετάδοσης έτσι ώστε, σε περίπτωση  απόζευξης της μηχανής, τόσο ο άξονας όσο και το σύστημα προστασίας του να μην διατρέχουν κίνδυνο βλάβης από την επαφή τους με το έδαφος ή με ένα στοιχείο της μηχανής.  Τα εξωτερικά στοιχεία του προστατευτικού αυτού συστήματος πρέπει να είναι σχεδιασμένα, κατασκευασμένα και τοποθετημένα έτσι ώστε να μη συμπεριστρέφονται με τον άξονα μετάδοσης. Το προστατευτικό σύστημα πρέπει να περιβάλλει το σύστημα μετάδοσης έως τα  άκρα των εσωτερικών σιαγόνων προκειμένου για απλούς ομοκινητικούς συνδέσμους και τουλάχιστον μέχρι το κέντρο του ή των εξωτερικών συνδέσμων στην περίπτωση που γίνεται χρήση των καλούμενων ομοκινητικών συνδέσμων μεγάλης γωνίας.  Εάν ο κατασκευαστής προβλέπει προσπέλαση στις θέσεις εργασίας κοντά στον αρθρωτό άξονα μετάδοσης, πρέπει να μεριμνά ώστε τα προστατευτικά συστήματα των αξόνων αυτών, τα οποία περιγράφονται στο έκτο εδάφιο, να μην μπορούν να χρησιμοποιηθούν ως  αναβαθμίδες προσπέλασης, εκτός εάν έχουν σχεδιασθεί και κατασκευασθεί για το σκοπό αυτό.   3.4.8.Κίνδυνοι προερχόμενοι από κινητά στοιχεία μετάδοσης κίνησης Κατά παρέκκλιση του σημείου 1.3.8.Α, στην περίπτωση κινητήρων εσωτερικής καύσης, οι κινητοί προφυλακτήρες που εμποδίζουν την προσπέλαση στα κινητά στοιχεία στο διαμέρισμα του κινητήρα μπορούν να μη διαθέτουν διάταξη ασφάλισης, με την προϋπόθεση ότι, για  να ανοίξουν, απαιτείται είτε η χρήση εργαλείου ή κλειδιού, είτε η χρήση οργάνου χειρισμού που βρίσκεται στη θέση οδήγησης, αν αυτή είναι τοποθετημένη σε τελείως κλειστό θαλαμίσκο που κλειδώνει.  3.5.Μέτρα προστασίας από άλλους κινδύνους 3.5.1.Κίνδυνοι προερχόμενοι από τη συστοιχία συσσωρευτών Η υποδοχή της συστοιχίας πρέπει να είναι κατασκευασμένη και τοποθετημένη η συστοιχία πρέπει να είναι εγκατεστημένη έτσι ώστε να μειώνεται στο ελάχιστο ο κίνδυνος εκτόξευσης ηλεκτρολύτου πάνω στο χειριστή, ακόμη και σε περίπτωση ανατροπής, ή/και  προκειμένου να μειώνεται στο ελάχιστο η συγκέντρωση ατμών στις θέσεις που καταλαμβάνουν οι χειριστές.  Η μηχανή πρέπει να είναι σχεδιασμένη και κατασκευασμένη έτσι ώστε η συστοιχία να μπορεί να αποσυνδέεται με τη βοήθεια ειδικής και ευπρόσιτης διάταξης.   3.5.2.Κίνδυνοι πυρκαγιάς Ανάλογα με τους κινδύνους που ο κατασκευαστής προβλέπει ότι είναι ενδεχόμενοι κατά τη χρησιμοποίηση, η μηχανή πρέπει, εάν το επιτρέπουν οι διαστάσεις της:  -είτε να επιτρέπει την τοποθέτηση εύκολα προσιτών πυροσβεστήρων,  -είτε να είναι εφοδιασμένη με πυροσβεστικά συστήματα που αποτελούν αναπόσπαστο στοιχείο της μηχανής.   3.5.3.Κίνδυνοι από την εκπομπή σκόνης, αερίων, κ.λπ.  Όταν υπάρχει τέτοιος κίνδυνος, η συγκράτηση που προβλέπεται στο σημείο 1.5.13 μπορεί να αντικατασταθεί με άλλα μέσα π.χ. με ψεκασμούς με νερό.  Το σημείο 1.5.13, δεύτερο και τρίτο εδάφιο, δεν εφαρμόζεται εφόσον η κύρια λειτουργία της μηχανής είναι ο ψεκασμός προϊόντων.   3.6.Ενδείξεις 3.6.1.Σήμανση - προειδοποιητικές διατάξεις Οι μηχανές πρέπει να περιλαμβάνουν μέσα σήμανσης ή/και πινακίδες οδηγιών σχετικά με τη χρήση, τη ρύθμιση ή τη συντήρηση σε κάθε περίπτωση που από αυτό εξαρτάται η υγεία και η ασφάλεια των εκτιθέμενων ατόμων. Τα στοιχεία αυτά πρέπει να επιλέγονται, να  σχεδιάζονται και να κατασκευάζο- νται με τρόπο ώστε να είναι ευδιάκριτα και ανθεκτικά.  Με την επιφύλαξη των απαιτήσεων που πρέπει να τηρούνται για την οδική κυκλοφορία, οι μηχανές με φερόμενο οδηγό πρέπει να διαθέτουν τον ακόλουθο εξοπλισμό:  -μία ηχητική διάταξη για την προειδοποίηση των εκτιθέμενων ατόμων,  -ένα σύστημα φωτεινής σήμανσης στο οποίο λαμβάνονται υπόψη οι προβλεπόμενες χρήσεις της μηχανής, όπως π.χ. φώτα στάσης, φώτα οπισθοπορίας, περιστροφικοί προβολείς. Η τελευταία αυτή απαίτηση δεν ισχύει για τις μηχανές που προορίζονται αποκλειστικά για  υπόγειες εργασίες και δεν διαθέτουν ηλεκτρική ενέργεια.  Οι τηλεκατευθυνόμενες μηχανές, των οποίων οι κανονικές συνθήκες χρήσης εκθέτουν άτομα σε κίνδυνο προσκρούσεως και σύνθλιψης, πρέπει να είναι εφοδιασμένες με τα κατάλληλα μέσα προειδοποίησης για τους ελιγμούς τους ή με τις κατάλληλες για την προστασία  των εκτιθέμενων προσώπων διατάξεις. Το ίδιο ισχύει για τις μηχανές των οποίων η χρησιμοποίηση συνεπάγεται συστηματική επανάληψη κίνησης προς τα εμπρός και προς τα πίσω επί του ίδιου άξονος και των οποίων ο οδηγός δεν έχει άμεση ορατότητα προς τα πίσω.  Πρέπει εκ κατασκευής να εμποδίζεται η δυνατότητα ακούσιας διακοπής της λειτουργίας του συνόλου των διατάξεων προειδοποίησης και σήμανσης. Σε κάθε περίπτωση που αυτό είναι απαραίτητο για λόγους ασφαλείας, οι διατάξεις αυτές πρέπει να είναι εφοδιασμένες  με μέσα ελέγχου της καλής λειτουργίας τους και τυχόν βλάβη τους να είναι εμφανής για το χειριστή.  Όσον αφορά τις μηχανές στις οποίες οι ελιγμοί του κυρίως σώματός τους ή του εργαλείου τους παρουσιάζουν ιδιαίτερους κινδύνους, πρέπει μια αναγνώσιμη από ασφαλή απόσταση επιγραφή, τοποθετημένη επάνω στη μηχανή, να προειδοποιεί τα άτομα που αναγκαστικά  πρέπει να βρίσκονται στο γύρω της χώρο, να μην πλησιάζουν τη μηχανή ενόσω λειτουργεί.   3.6.2.Σήμανση Οι στοιχειώδεις ενδείξεις που προβλέπονται στο σημείο 1.7.3 συμπληρώνονται ως εξής:  -την ονομαστική ισχύ εκφρασμένη σε kW,  -τη μάζα, σε kg, της μηχανής, με τον εξοπλισμό που φέρει συνήθως, και, ενδεχομένως:  -τη μέγιστη ελκτική δύναμη που προβλέπει ο κατασκευαστής στο άγκιστρο ζεύξης, σε Ν,  -τη μέγιστη κατακόρυφη δύναμη που προβλέπει ο κατασκευαστής στο σημείο ζεύξης, σε Ν.   3.6.3.Οδηγίες χρήσης Στις οδηγίες χρήσης, εκτός από τις στοιχειώδεις ενδείξεις του σημείου 1.7.4, πρέπει να δίδονται τα ακόλουθα στοιχεία:  α)ως προς τους κραδασμούς της μηχανής, είτε η πραγματική τιμή είτε τιμή που υπολογίζεται βάσει μέτρησης που έγινε σε πανομοιότυπη μηχανή:  -ο σταθμισμένος κατά τη συχνότητα τετραγωνικός μέσος όρος της επιτάχυνσης την οποία υφίστανται τα άνω άκρα, όταν υπερβαίνει τα 2,5 m/s2  όταν το επίπεδο αυτό είναι κατώτερο από ή ίσο προς το 2,5 m/s2, αυτό πρέπει να αναφέρεται,  -ο σταθμισμένος κατά τη συχνότητα τετραγωνικός μέσος όρος της επιτάχυνσης την οποία υφίσταται το σώμα (πόδια ή έδρα), όταν υπερβαίνει τα 0,5 m/s2  όταν το επίπεδο αυτό είναι κατώτερο από ή ίσο προς τα 0,5 m/s2, αυτό πρέπει να αναφέρεται.  Αν δεν εφαρμόζονται τα εναρμονισμένα πρότυπα, τα στοιχεία σχετικά με τους κραδασμούς πρέπει να μετρώνται χρησιμοποιώντας τον πλέον προσαρμοσμένο στη μηχανή κώδικα μετρήσεων.  Ο κατασκευαστής υποδεικνύει τις συνθήκες λειτουργίας της μηχανής κατά τη διάρκεια των μετρήσεων και τις μεθόδους που χρησιμοποιήθηκαν για τις μετρήσεις  β)στην περίπτωση μηχανών που, ανάλογα με το χρησιμοποιούμενο εξοπλισμό, επιδέχονται πολλαπλές χρήσεις, ο κατασκευαστής της βασικής μηχανής, επί της οποίας μπορούν να προσαρμοστούν εναλλάξιμοι εξοπλισμοί και ο κατασκευαστής των εναλλάξιμων αυτών  εξοπλισμών πρέπει να παρέχουν τις πληροφορίες που χρειάζονται για την ασφαλή προσαρμογή και τη χρησιμοποίησή τους.   4.ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ ΚΑΙ ΥΓΕΙΑΣ ΓΙΑ ΤΗΝ ΑΝΤΙΜΕΤΩΠΙΣΗ ΤΩΝ ΙΔΙΑΙΤΕΡΩΝ ΚΙΝΔΥΝΩΝ ΛΟΓΩ ΑΝΥΨΩΤΙΚΗΣ ΕΡΓΑΣΙΑΣ Ως συμπλήρωμα των βασικών απαιτήσεων ασφάλειας και υγείας που δίνονται στα σημεία 1, 2 και 3, οι μηχανές που συνεπάγονται κινδύνους λόγω ανυψωτικών εργασιών, κατά κύριο λόγο κινδύνους πτώσης του φορτίου, προσκρούσεων του φορτίου ή ανατροπής εξαιτίας του  χειρισμού του φορτίου, πρέπει να είναι σχεδιασμένες και κατασκευασμένες κατά τρόπο ανταποκρινόμενο στις ακόλουθες απαιτήσεις.  Οι ανωτέρω κίνδυνοι ενυπάρχουν κυρίως στις μηχανές που έχουν ως αποστολή να μετατοπίζουν μεμονωμένο φορτίο με αλλαγή της στάθμης κατά τη διάρκεια της μετατόπισης. Το φορτίο αυτό μπορεί να αποτελείται από αντικείμενα, υλικά ή εμπορεύματα.   4.1.Γενικά  4.1.1.Ορισμοί α)"ανυψωτικά εξαρτήματα":  δομικά μέρη ή στοιχεία εξοπλισμού μη συνδεδεμένα με τη μηχανή και τοποθετούμενα μεταξύ της μηχανής και του φορτίου, ή επί του φορτίου, για τη συγκράτησή του  β)"εξαρτήματα αρτάνης":  εξαρτήματα που χρησιμεύουν στην κατασκευή ή χρησιμοποίηση αρτάνης, όπως άγκιστρα με μάτι, αγκύλια κρίκοι, κρίκοι με βάκτρο κ.λπ.  γ)"οδηγούμενο φορτίο":  φορτίο του οποίου η μετατόπιση διενεργείται καθ' ολοκληρία κατά μήκος άκαμπτων ή εύκαμπτων υλικών οδηγών των οποίων η θέση στο χώρο προσδιορίζεται από σταθερά σημεία δ)"συντελεστής χρήσης":  αριθμητική τιμή του λόγου του εγγυημένου από τον κατασκευαστή φορτίου μέχρι το οποίο ένας εξοπλισμός, ένα εξάρτημα ή μία μηχανή μπορεί να συγκρατεί το φορτίο αυτό, προς το μέγιστο φορτίο χρήσης το οποίο αναγράφεται πάνω στον εξοπλισμό, το εξάρτημα ή τη  μηχανή αντιστοίχως  ε)"συντελεστής δοκιμής":  αριθμητική τιμή του λόγου του φορτίου του χρησιμοποιούμενου για την εκτέλεση των στατικών ή δυναμικών δοκιμών ενός εξοπλισμού, εξαρτήματος ή μηχανής, προς το μέγιστο φορτίο χρήσης που αναγράφεται πάνω στον εξοπλισμό, το εξάρτημα ή τη μηχανή αντιστοίχως   στ)"στατική δοκιμή":  δοκιμή που συνίσταται στην επιθεώρηση της μηχανής ή του ανυψωτικού εξαρτήματος και εν συνεχεία στην επιβολή μιας δύναμης που αντιστοιχεί στο μέγιστο φορτίο χρήσης πολλαπλασιαζόμενο επί τον κατάλληλο συντελεστή στατικής δοκιμής, μετά δε την αποφόρτιση  στην εκ νέου επιθεώρηση της μηχανής ή του εξαρτήματος, για να διαπιστωθεί εάν έχει υποστεί ζημίες  ζ)"δυναμική δοκιμή":  δοκιμή που συνίσταται στη θέση σε λειτουργία της μηχανής υπό όλες τις δυνατές διατάξεις της και συνδυασμούς εξαρτημάτων της, με το μέγιστο φορτίο χρήσης λαμβάνοντας υπόψη τη δυναμική συμπεριφορά της μηχανής, προκειμένου να εξακριβωθεί η καλή της  λειτουργία και η λειτουργία των στοιχείων ασφαλείας.   4.1.2.Μέτρα προστασίας από τους μηχανικούς κινδύνους  4.1.2.1.Κίνδυνοι λόγω έλλειψης ευστάθειας Οι μηχανές πρέπει να είναι σχεδιασμένες και κατασκευασμένες ώστε η απαιτούμενη στο σημείο 1.3.1 ευστάθεια να εξασφαλίζεται και κατά τη λειτουργία τους και εκτός λειτουργίας, καθώς και σε όλες τις φάσεις μεταφοράς, συναρμολόγησης και αποσυναρμολόγησης,  σε περίπτωση προβλεπτών βλαβών καθώς και κατά την εκτέλεση των δοκιμών εφόσον οι δοκιμές αυτές διενεργούνται σύμφωνα με τις οδηγίες χρήσης.  Προς το σκοπό αυτό, ο κατασκευαστής ή ο εγκατεστημένος στην Κοινότητα εντολοδόχος του, πρέπει να χρησιμοποιήσει τα ενδεδειγμένα μέσα εξακρίβωσης. Όσον αφορά ειδικότερα τα αυτοκινούμενα βιομηχανικά οχήματα ανυψωτικής ικανότητας άνω του 1,80 m, ο  κατασκευαστής ή ο εγκατεστημένος στην Κοινότητα εντολοδόχος του οφείλει να εκτελέσει ή να φροντίσει να εκτελεστεί, για κάθε τύπο βιομηχανικού οχήματος, δοκιμή ευσταθείας επί εξέδρας ή άλλη ανάλογη δοκιμή.   4.1.2.2.Οδηγοί και γραμμές κύλισης Οι μηχανές πρέπει να είναι εφοδιασμένες με κατάλληλες διατάξεις που να επενεργούν στους οδηγούς ή τις γραμμές κύλισης για να αποφεύγεται ο εκτροχιασμός.  Ωστόσο, σε περίπτωση εκτροχιασμού παρά την ύπαρξη των διατάξεων αυτών ή σε περίπτωση βλάβης ενός οργάνου οδήγησης ή κύλισης πρέπει να υπάρχουν διατάξεις που να εμποδίζουν την πτώση του εξοπλισμού, των δομικών στοιχείων ή του φορτίου καθώς και την  ανατροπή της μηχανής.   4.1.2.3.Μηχανική αντοχή Οι μηχανές, τα ανυψωτικά εξαρτήματα καθώς και τα κινητά στοιχεία πρέπει να αντέχουν στις καταπονήσεις στις οποίες υποβάλλονται κατά τη λειτουργία, και, ενδεχομένως, εκτός λειτουργίας, υπό τις συνθήκες εγκατάστασης και εκμετάλλευσης που προβλέπονται από  τον κατασκευαστή και σε όλες τις σχετικές διατάξεις των εξαρτημάτων τους, λαμβανομένων υπόψη των τυχόν επιδράσεων των ατμοσφαιρικών παραγόντων και των καταπονήσεων που ασκούν τα άτομα. Η απαίτηση αυτή πρέπει επίσης να πληρούται κατά τη διάρκεια της  μεταφοράς, της συναρμολόγησης και της αποσυναρμολόγησης.  Οι μηχανές και τα ανυψωτικά εξαρτήματα πρέπει να σχεδιάζονται και να κατασκευάζονται κατά τρόπον ώστε να αποφεύγονται οι βλάβες που οφείλονται στην κόπωση ή τη φθορά, ανάλογα με την προβλεπόμενη εφαρμογή.  Τα χρησιμοποιούμενα υλικά πρέπει να επιλέγονται με κριτήριο τα περιβάλλοντα χρησιμοποίησης που προβλέπει ο κατασκευαστής, ιδίως όσον αφορά τη διάβρωση, τη φθορά λόγω τριβής, τις κρούσεις, την ευθραυστότητα λόγω ψύχους και τη γήρανση.  Οι μηχανές και τα ανυψωτικά εξαρτήματα πρέπει να σχεδιάζονται και να κατασκευάζονται έτσι ώστε να αντέχουν χωρίς μόνιμη παραμόρφωση ούτε έκδηλη βλάβη τις υπερφορτίσεις που οφείλονται στις στατικές δοκιμές. Κατά τον υπολογισμό πρέπει να χρησιμοποιούνται  οι τιμές του συντελεστή στατικής δοκιμής που επιλέγεται προκειμένου να εξασφαλιστεί το ενδεδειγμένο επίπεδο ασφαλείας. Ο συντελεστής αυτός λαμβάνει, κατά γενικό κανόνα, τις ακόλουθες τιμές:  α)μηχανές με κινητήρια δύναμη τον άνθρωπο και ανυψωτικά εξαρτήματα: 1,5  β)λοιπές μηχανές: 1,25.  Οι μηχανές πρέπει να σχεδιάζονται και να κατασκευάζονται για να αντέχουν χωρίς βλάβη στις δυναμικές δοκιμές που πραγματοποιούνται με το μέγιστο φορτίο χρήσης πολλαπλασιαζόμενο επί το συντελεστή δυναμικής δοκιμής. Ο συντελεστής δυναμικής δοκιμής  επιλέγεται κατά τρόπον ώστε να εξασφαλίζεται το ενδεδειγμένο επίπεδο ασφαλείας. Ο συντελεστής αυτός, κατά γενικό κανόνα, είναι ίσος προς 1,1.  Οι δυναμικές δοκιμές πρέπει να διεξάγονται στη μηχανή που είναι έτοιμη να τεθεί σε λειτουργία υπό ομαλές συνθήκες χρήσης. Οι δοκιμές αυτές πραγματοποιούνται, κατά γενικό κανόνα, με τις ονομαστικές ταχύτητες που ορίζει ο κατασκευαστής. Σε περίπτωση που  το κύκλωμα χειρισμού του μηχανήματος επιτρέπει πολλές ταυτόχρονες κινήσεις (π.χ. περιστροφή και μετατόπιση του φορτίου), οι δοκιμές πρέπει να διεξάγονται υπό τις δυσμενέστερες δυνατές συνθήκες, ήτοι κατά γενικό κανόνα με συνδυασμό των κινήσεων.   4.1.2.4.Τροχαλίες, τύμπανα, αλυσίδες ή συρματόσχοινα Οι τροχαλιές, τα τύμπανα και οι κύλινδοι πρέπει να έχουν διαμέτρους συμβατές και κατάλληλες για τις διαστάσεις των συρματοσχοίνων ή των αλυσίδων με τις οποίες μπορούν να εφοδιάζονται.  Τα τύμπανα και οι κύλινδροι πρέπει να σχεδιάζονται, να κατασκευάζονται και να τοποθετούνται κατά τρόπον ώστε τα συρματόσχοινα ή οι αλυσίδες με τις οποίες είναι εφοδιασμένα να μπορούν να τυλίγονται χωρίς να φεύγουν προς τα πλάγια από την προβλεπόμενη  αύλακα.  Τα συρματόσχοινα τα οποία χρησιμοποιούνται απευθείας για την ανύψωση ή τη στήριξη του φορτίου δεν πρέπει να περιέχουν καμία ένωση εκτός εκείνων που είναι στα άκρα τους (οι ενώσεις είναι ανεκτές στις εγκαταστάσεις για τις οποίες προβλέπεται, από την  κατασκευή τους, να τροποποιούνται συχνά ανάλογα με τις ανάγκες μιας εκμετάλλευσης). Ο συντελεστής χρήσης του συνδυασμού συρματοσχοίνου και απόληξης επιλέγεται κατά τρόπον ώστε να εξασφαλίζεται το ενδεδειγμένο επίπεδο ασφαλείας  ο συντελεστής αυτός, κατά  γενικό κανόνα, είναι ίσος προς 5.  Ο συντελεστής χρήσης των αλυσίδων ανύψωσης επιλέγεται κατά τρόπον ώστε να εξασφαλίζεται το ενδεδειγμένο επίπεδο ασφαλείας  ο συντελεστής αυτός, κατά γενικό κανόνα, είναι ίσος προς 4.  Προκειμένου να εξακριβωθεί ότι έχει επιλεγεί ο ενδεδειγμένος συντελεστής χρήσης, ο κατασκευαστής ή ο εγκατεστημένος στην Κοινότητα εντολοδόχος του πρέπει να εκτελέσει ή να φροντίσει να εκτελεστούν οι δοκιμές που ενδείκνυνται για κάθε τύπο αλυσίδας και  συρματοσχοίνου που χρησιμοποιείται απευθείας για την ανύψωση του φορτίου και για κάθε τύπο απόληξης συρματοσχοίνου.   4.1.2.5.Εξαρτήματα αρτάνης Τα εξαρτήματα αρτάνης οφείλουν να έχουν διαστάσεις που να λαμβάνουν υπόψη τα φαινόμενα κόπωσης και γήρανσης για αριθμό κύκλων λειτουργίας σύμφωνο προς την προβλεπόμενη διάρκεια ζωής υπό συνθήκες λειτουργίας που ανταποκρίνονται στην προβλεπόμενη χρήση.  Εξάλλου:  α)Ο συντελεστής χρησιμοποίησης του συνδυασμού συρματοσχοίνου και απόληξης επιλέγεται κατά τρόπον ώστε να εξασφαλίζεται το ενδεδειγμένο επίπεδο ασφαλείας. Ο συντελεστής αυτός, κατά γενικό κανόνα, είναι ίσος προς 5. Τα συρματόσχοινα δεν πρέπει να  περιλαμβάνουν καμία ένωση ή πόρπη εκτός εκείνων που είναι στις απολήξεις τους   β)όταν χρησιμοποιούνται αλυσίδες με συγκολλητούς κρίκους πρέπει να είναι του τύπου βραχέων κρίκων. Οι αλυσίδες, ανεξάρτητα από τον τύπο τους, πρέπει να έχουν συντελεστή χρήσης που επιλέγεται κατά τρόπον ώστε να εξασφαλίζεται το ενδεδειγμένο επίπεδο  ασφαλείας. Ο συντελεστής αυτός, κατά γενικό κανόνα, είναι ίσος προς 4  γ)ο συντελεστής χρησιμοποίησης των νηματίνων καλωδίων ή ιμάντων εξαρτάται από το υλικό, τη μέθοδο κατασκευής, τις διαστάσεις και τη χρήση. Ο συντελεστής αυτός επιλέγεται έτσι ώστε να εξασφαλίζεται το ενδεδειγμένο επίπεδο ασφαλείας. Ο συντελεστής αυτός  είναι, κατά γενικό κανόνα, ίσος προς 7, υπό τον όρο ότι τα χρησιμοποιούμενα υλικά είναι πολύ καλής ελεγμένης ποιότητας και ότι η μέθοδος κατασκευής έχει προσαρμοστεί στις προβλεπόμενες συνθήκες χρήσης. Σε αντίθετη περίπτωση, ο συντελεστής είναι, κατά  γενικό κανόνα μεγαλύτερος, προκειμένου να παράσχει ισοδύναμο επίπεδο ασφαλείας.  Τα νημάτινα καλώδια ή ιμάντες δεν πρέπει να περιέχουν κανένα κόμβο, ένωση ή σύνδεση εκτός εκείνων που υπάρχουν στα άκρα ανάρτησης της αρτάνης ή του βρόγχου σε περίπτωση ατέρμονος αρτάνης  δ)ο συντελεστής χρησιμοποίησης όλων των μεταλλικών συνθετικών στοιχείων μιας αρτάνης ή των στοιχείων που χρησιμοποιούνται με την αρτάνη, επιλέγετα κατά τρόπον ώστε να εξασφαλίζεται το ενδεδειγμένο επίπεδο ασφάλειας. Ο συντελεστής αυτός είναι, κατά  γενικό κανόνα, ίσος προς 4  ε)η μέγιστη ικανότητα χρήσης μιας πολύκλωνης αρτάνης προσδιορίζεται λαμβάνοντας υπόψη τη μέγιστη ικανότητα χρήσης του ασθενέστερου κλώνου, τον αριθμό των κλώνων και ένα συντελεστή μείωσης ο οποίος εξαρτάται από τον τρόπο ανάρτησης δια της αρτάνης  στ)προκειμένου να εξακριβωθεί ότι έχει επιλεγεί ο ενδεδειγμένος συντελεστής χρησιμοποίησης, ο κατασκευαστής ή ο εγκατεστημένος στην Κοινότητα εντολοδόχος του εκτελεί ή φροντίζει να εκτελεστούν οι δοκιμές που ενδείκνυνται για κάθε τύπο δομικού στοιχείου  που αναφέρεται στα στοιχεία α), β), γ) και δ).   4.1.2.6.Έλεγχος των κινήσεων Τα συστήματα ελέγχου των κινήσεων πρέπει να ενεργούν κατά τρόπον ώστε να διαφυλάσεται σε ασφαλή κατάσταση η μηχανή στην οποία είναι εγκατεστημένα:  α)οι μηχανές πρέπει να είναι σχεδιασμένες και εφοδιασμένες με διατάξεις που να διατηρούν το εύρος κινήσεων των στοιχείων τους στα προβλεπόμενα όρια. Οι διατάξεις αυτές πρέπει, ενδεχομένως, να τίθενται σε λειτουργία μετά απο σχετικό προειδοποιητικό σήμα   β)όταν πολλές τέτοιες μηχανές εγκατεστημένες μόνιμα ή κυλιόμενες σε σιδηροτροχιές μπορούν να κινούνται ταυτόχρονα στον ίδιο χώρο, με κίνδυνο συγκρούσεων, οι μηχανές αυτές πρέπει να είναι σχεδιασμένες και κατασκευασμένες έτσι ώστε να μπορούν να  εξοπλιστούν με συστήματα αποφυγής των εν λόγω κινδύνων  γ)οι μηχανισμοί των μηχανών οφείλουν να σχεδιάζονται και να κατασκευάζονται κατά τρόπον ώστε τα φορτία να μη μπορούν να κλίνουν επικίνδυνα ή να πέσουν αιφνιδίως με ελεύθερη πτώση σε περίπτωση μερικής ή ολικής διακοπής της παροχής ενεργείας ή όταν παύσει  να ενεργεί ο χειριστής  δ)εκτός από τις μηχανές των οποίων η εργασία απαιτεί μια τέτοια εφαρμογή, δεν πρέπει να υπάρχει η δυνατότητα, υπό ομαλές συνθήκες λειτουργίας, καθόδου του φορτίου υπό τον έλεγχο πέδης τριβής και μόνον  ε)τα όργανα συγκράτησης πρέπει να σχεδιάζονται και να κατασκευάζονται έτσι ώστε να αποφεύγεται η αιφνίδια πτώση των φορτίων.   4.1.2.7.Κίνδυνοι οφειλόμενοι στα διακινούμενα φορτία Η θέση οδήγησης των μηχανών πρέπει να είναι τοποθετημένη σε θέση που να επιτρέπει τη μέγιστη εποπτεία των διαδρομών των κινούμενων στοιχείων, ώστε να αποφεύγονται οι πιθανές προσκρούσεις με πρόσωπα ή αντικείμενα ή με άλλες μηχανές που ενδέχεται να  λειτουργούν ταυτόχρονα και οι οποίες ενδέχεται να δημιουργούν κινδύνους.  Οι μόνιμα εγκατεστημένες μηχανές οδηγούμενου φορτίου, πρέπει να σχεδιάζονται και να κατα- σκευάζονται ώστε το φορτίο ή τα αντίβαρα να μη μπορούν να χτυπήσουν τα εκτεθειμένα άτομα.   4.1.2.8.Κίνδυνοι από κεραυνό Οι μηχανές που εκτίθενται σε κεραυνούς κατά τη χρησιμοποίησή τους πρέπει να είναι εξοπλισμένες για την παροχέτευση των σχετικών ηλεκτρικών φορτίων στη γη.   4.2.Ιδιαίτερες απαιτέσεις για τα μηχανήματα στα οποία η κινητήρια δύναμη δεν είναι ο άνθρωπος  4.2.1.Χειριστήρια  4.2.1.1.Θέση οδήγησης Οι απαιτήσεις του σημείου 3.2.1 εφαρμόζονται και στις μη κινητές μηχανές.   4.2.1.2.Κάθισμα Οι απαιτήσεις του σημείου 3.2.2 πρώτο και δεύτερο εδάφιο καθώς και οι απαιτήσεις του σημείου 3.2.3 εφαρμόζονται και στις μη κινητές μηχανές.   4.2.1.3.Όργανα ελέγχου των κινήσεων Τα όργανα ελέγχου των κινήσεων της μηχανής ή του εξοπλισμού της πρέπει να επανέρχονται στο νεκρό σημείο αφού ο χειριστής πάψει να επενεργεί. Ωστόσο, για τις μερικές ή ολικές κινήσεις, για τις οποίες δεν υφίσταται κίνδυνος πρόσκρουσης του φορτίου ή της  μηχανής, τα εν λόγω όργανα μπορούν να αντικαθίστανται από όργανα ελέγχου που επιτρέπουν κινήσεις με αυτόματες στάσεις σε προεπιλεγμένα επίπεδα χωρίς να εξακολουθεί να επενεργεί ο χειριστής.   4.2.1.4.Έλεγχος των καταπονήσεων Οι μηχάνες μέγιστου φορτίου χρήσης τουλάχιστον ίσου προς 1 000 kg ή των οποίων η ροπή ανατροπής είναι τουλάχιστον ίση προς 4 000 Nm, πρέπει να είναι εξοπλισμένες με συστήματα ειδοποίησης του οδηγού τα οποία εμποδίζουν τις επικίνδυνες μετατοπίσεις του  φορτίου σε περίπτωση:  -υπερφόρτωσης των μηχανών:  -είτε από υπέρβαση των μεγίστων φορτίων χρήσης,  -είτε από υπέρβαση των ροπών που οφείλονται στα ανωτέρω φορτία,  -υπέρβασης των ροπών που τείνουν να προκαλέσουν ανατροπή, ιδίως λόγω του ανυψούμενου φορτίου.   4.2.2.Εγκατάσταση οδηγούμενη από συρματόσχοινα Τα φέροντα, έλκοντα ή φέροντα-έλκοντα συρματόσχοινα πρέπει να είναι εντεταμένα από αντίβαρο ή από μηχανισμό που να επιτρέπει το μόνιμο έλεγχο της τάσεως.   4.2.3.Κίνδυνοι για τα εκτιθέμενα άτομα. Μέσα πρόσβασης στη θέση εργασίας ή στα σημεία επέμβασης Οι μηχανές οδηγούμενου φορτίου καθώς και οι μηχανές των οποίων τα υποστηρίγματα των φορτίων διαγράφουν σαφώς ορισμένη διαδρομή πρέπει να είναι εξοπλισμένες με μηχανισμούς που να εμποδίζουν τους κινδύνους πτώσεως των εκτιθέμενων ατόμων.   4.2.4.Καταλληλότητα χρήσης Ο κατασκευαστής ή ο εγκατεστημένος στην Κοινότητα εντολοδόχος του, κατά τη διάθεση στην αγορά ή κατά την πρώτη θέση σε λειτουργία, βεβαιώνεται, με τα κατάλληλα μέτρα που είτε λαμβάνει ό ίδιος είτε μεριμνά για τη λήψη τους, ότι οι χειροκίνητες ή  μηχανοκίνητες μηχανές και τα εξαρτήματα αρτάνης μπορούν, όταν πρωτοτίθενται σε λειτουργία, να εκπληρώσουν τις λειτουργίες για τις οποίες έχουν κατασκευασθεί με πλήρη ασφάλεια. Τα προαναφερόμενα μέτρα πρέπει να λαμβάνουν υπόψη τις στατικές και δυναμικές  πλευρές των μηχανών.  Όταν οι μηχανές δεν μπορούν να συναρμολογηθούν στους χώρους του κατασκευαστή ή του εγκατεστημένου στην Κοινότητα εντολοδόχου του, τα κατάλληλα μέτρα πρέπει να λαμβάνονται στον τόπο χρησιμοποίησης. Στην αντίθετη περίπτωση, μπορούν να ληφθούν είτε στους  χώρους του κατασκευαστή είτε στον τόπο χρησιμοποίησης.   4.3.Σήμανση  4.3.1.Αλυσίδες και συρματόσχοινα Κάθε τμήμα ανυψωτικής αλυσίδας, συρματόσχοινου ή ιμάντα που δεν αποτελεί μέρος συνόλου πρέπει να φέρει σήμανση, ή εάν δεν είναι δυνατή η σήμανση, μία πινακίδα ή ένα αναπόσπαστο δακτύλιο ο οποίος πρέπει να αναγράφει τα στοιχεία του κατασκευαστή ή του  εγκατεστημένου στην Κοινότητα εντολοδόχου του και τα στοιχεία της σχετικής βεβαίωσης.  Η βεβαίωση πρέπει να φέρει τις ενδείξεις οι οποίες απαιτούνται από τα εναρμονισμένα πρότυπα ή, ελλείψει αυτών, τις ακόλουθες στοιχειώδεις ενδείξεις:  -το όνομα του κατασκευαστή ή του εγκαταστημένου στην Κοινότητα εντολοδόχου του,  -τη διεύθυνση στην Κοινότητα του κατασκευαστή ή του εντολοδόχου του, ανάλογα με την περίπτωση,  -περιγραφή της αλυσίδας ή του συρματόσχοινου στην οποία συμπεριλαμβάνονται:  -οι ονομαστικές διαστάσεις,  -η κατασκευή,  -το υλικό κατασκευής,  -κάθε ειδική μεταλλουργική επεξεργασία που υπέστη το υλικό,  -σε περίπτωση δοκιμής, το πρότυπο που ακολουθήθηκε,  -το μέγιστο φορτίο που μπορεί να φέρει εν ώρα λειτουργίας η αλυσίδα ή το συρματόσχοινο. Μπορούν να αναφέρονται τα όρια μέσα στα οποία οφείλουν να βρίσκονται τα φορτία ανάλογα με τις προβλεπόμενες χρήσεις.   4.3.2.Ανυψωτικά εξαρτήματα Κάθε ανυψωτικό εξάρτημα πρέπει να φέρει τα ακόλουθα σήματα:  -στοιχεία του κατασκευαστή,  -στοιχεία του υλικού (π.χ.: διεθνής κλάση) όταν η πληροφορία αυτή είναι αναγκαία για τη συμβατότητα των διαστάσεων.  -στοιχεία για το μέγιστο φορτίο χρήσης,  -το σήμα "CE".  Για τα εξαρτήματα αρτάνης που περιλαμβάνουν συστατικά στοιχεία όπως συρματόσχοινα ή καλώδια στα οποία είναι αδύνατο να πραγματοποιηθεί η σήμανση, οι πληροφορίες που αναφέροντοι στο πρώτο εδάφιο πρέπει να παρέχονται με πινακίδα ή με άλλο μέσο, στέρεα  προσδεδεμένο στο εξάρτημα.  Οι ανωτέρω ενδείξεις πρέπει να είναι ευανάγνωστες και τοποθετημένες σε τέτοια θέση ώστε να μην κινδυνεύουν να εξαφανιστούν λόγω τριβής, φθοράς κ.λπ. ούτε να θέτουν σε κίνδυνο την αντοχή του εξαρτήματος.   4.3.3.Μηχανές Κάθε μηχανή πρέπει να φέρει, κατά τρόπο ευανάγνωστο και μόνιμο, επιπλέον των στοιχειωδών ενδείζεων του σημείου 1.7.3, ενδείξεις σχετικά με το ονομαστικό φορτίο:  )iεγγεγραμμένες σαφώς, κατά τρόπο πολύ ευανάγνωστο επί της μηχανής, για τις μηχανές για τις οποίες υπάρχει μόνο μία δυνατή τιμή,  ii)όταν το ονομαστικό φορτίο εξαρτάται από τη διάταξη του εξοπλισμού και των εξαρτημάτων της μηχανής, κάθε θέση οδήγησης πρέπει να φέρει πινακίδα φορτίων η οποία να αναφέρει υπό μορφή σχεδίου, ή ενδεχομένως πίνακα, τα ονομαστικά φορτία για κάθε διάταξη.   Οι μηχανές οι οποίες είναι εξοπλισμένες με σύστημα στήριξης του φορτίου του οποίου οι διαστάσεις επιτρέπουν την πρόσβαση ατόμων και του οποίου η διαδρομή δημιουργεί κίνδυνο πτώσεως, πρέπει να φέρουν σαφή και ανεξίτηλη ένδειξη που να απαγορεύει την  ανύψωση προσώπων. Η ένδειξη αυτή πρέπει να είναι ορατή από όλα τα σημεία που επιτρέπουν την πρόσβαση.   4.4.Οδηγίες χρήσεως  4.4.1.Ανυψωτικά εξαρτήματα Κάθε ανυψωτικό εξάρτημα ή κάθε παρτίδα ανυψωτικών εξαρτημάτων που δεν κυκλοφορούν ξεχωριστά στο εμπόριο πρέπει να συνοδεύεται από φυλλάδιο οδηγιών χρήσεως με τα ακόλουθα τουλάχιστον στοιχεία:  -τις κανονικές συνθήκες χρήσης,  -τις οδηγίες χρήσης, συναρμολόγησης και συντήρησης,  -τα όρια χρήσης, ιδίως για τα εξαρτήματα που δεν μπορούν να ανταποκριθούν στο σημείο 4.1.2.6. ε).   4.4.2.Μηχανές Επιπλέον των όσων ορίζονται στο σημείο 1.7.4, το φυλλάδιο οδηγιών χρήσεως πρέπει να περιλαμβάνει ενδείξεις σχετικά με:  α)τα τεχνικά παρακτηριστικά, και ιδίως:  -εάν απαιτείται, υπενθύμιση του πίνακα φορτίων που ορίζονται στο σημείο 4.3.3. ii),  -τις αντιδράσεις στις στηρίξεις ή τις πακτώσεις και τα χαρακτηριστικά των οδών,  -εάν απαιτείται, τον ορισμό και τα μέσα εγκατάστασης ερμάτων  β)το περιεχόμενο του βιβλιαρίου παρακολούθησης της μηχανής, αν αυτό δεν χορηγείται μαζί με τη μηχανή  γ)τις οδηγίες χρήσης, ιδίως για την αναπλήρωση των ελλείψεων της άμεσης οπτικής επαφής του χειριστή με το φορτίο  δ)τις απαραίτητες οδηγίες για την πραγματοποίηση των δοκιμών πριν από την πρώτη θέση σε λειτουργία των μη συναρμολογημένων από τον κατασκευαστή μηχανών, στη διάταξη χρήσης τους.   5.ΠΡΟΣΘΕΤΕΣ ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ ΚΑΙ ΥΓΕΙΑΣ ΓΙΑ ΤΙΣ ΜΗΧΑΝΕΣ ΠΟΥ ΠΡΟΟΡΙΖΟΝΤΑΙ ΑΠΟΚΛΕΙΣΤΙΚΑ ΓΙΑ ΥΠΟΓΕΙΕΣ ΕΡΓΑΣΙΕΣ Εκτός από τις βασικές απαιτήσεις ασφάλειας και υγείας που προβλέπονται στα σημεία 1, 2, 3 και 4, οι μηχανές που προορίζονται αποκλειστικά για υπόγειες εργασίες πρέπει να σχεδιάζονται και να κατασκευάζονται έτσι ώστε να ανταποκρίνονται στις ακόλουθες  απαιτήσεις.   5.1.Κίνδυνοι λόγω έλλειψης ευστάθειας Τα κινητά συστήματα αντιστήριξης πρέπει να σχεδιάζονται και να κατασκευάζονται κατά τρόπο που να τους προσδίδει επαρκή ισορροπία κατά τη μετακίνησή τους και να μην ανατρέπονται πριν και κατά το χρονικό διάστημα που υφίστανται πίεση, καθώς και μετά την  αποσυμπίεση, πρέπει δε να διαθέτουν σημεία αγκύρωσης για τις άνω πλάκες των επιμέρους υδραυλικών πασσάλων.   5.2.Κυκλοφορία Τα κινητά συστήματα αντιστήριξης πρέπει να εξασφαλίζουν την απρόσκοπτη κυκλοφορία των εκτιθέμενων ατόμων.   5.3.Φωτισμός Δεν εφαρμόζονται οι απαιτήσεις του τρίτου εδαφίου του σημείου 1.1.4.   5.4.Όργανα ελέγχου Τα όργανα επιτάχυνσης και πέδησης, για την κίνηση μηχανών επί τροχιών πρέπει να είναι χειροκίνητα. Ωστόσο, το σύστημα "νεκρού ανθρώπου" μπορεί να είναι ποδοκίνητο.  Τα όργανα χειρισμού των κινητών συστημάτων αντιστήριξης πρέπει να είναι σχεδιασμένα και κατασκευασμένα έτσι, ώστε κατά τη διάρκεια της ολίσθησης των συστημάτων αυτών, οι χειριστές να προστατεύονται από κάποιο εγκατεστημένο σύστημα αντιστήριξης. Τα  όργανα χειρισμού πρέπει να προφυλάσσονται από οποιαδήποτε απροσδόκητη ενεργοποίησή τους.   5.5.Παύση της μετακίνησης Οι μηχανές έλξης, που χρησιμοποιούνται σε υπόγειες εργασίες, πρέπει να είναι εφοδιασμένες με σύστημα "νεκρού ανθρώπου" που να επενεργεί στο κύκλωμα ελέγχου κίνησης της μηχανής.   5.6.Κίνδυνος πυρκαγιάς Τα οριζόμενα στη δεύτερη περίπτωση του σημείου 3.5.2 ισχύουν υποχρεωτικά για τις μηχανές που έχουν τμήματα τα οποία παρουσιάζουν υψηλό κίνδυνο ανάφλεξης.  Το σύστημα πέδησης πρέπει να είναι σχεδιασμένο και κατασκευασμένο έτσι ώστε να μη δημιουργεί σπινθήρες ή να προκαλεί πυρκαγιά.  Οι μηχανές με θερμικό κινητήρα πρέπει να είναι εφοδιασμένες αποκλειστικά με κινητήρες εσωτερικής καύσης που χρησιμοποιούν καύσιμο με χαμηλή τάση ατμών, και οι οποίοι αποκλείεται να προκαλέσουν σπινθήρα ηλεκτρικής προέλευσης.   5.7.Κίνδυνοι οφειλόμενοι σε εκπομπές σκόνης, αερίων κ.λπ.  Τα καυσαέρια των κινητήρων εσωτερικής καύσης δεν πρέπει να εκπέμπονται προς τα πάνω.".       ΠΑΡΑΡΤΗΜΑ ΙΙ Στο παράρτημα IV της οδηγίας 89/392/ΕΟΚ, προστίθενται τα σημεία 12 έως 15:  "12.Μηχανές για υπόγειες εργασίες των ακόλουθων τύπων:  -μηχανές επί τροχιών: μηχανές έλξης και βαγονέτα πέδησης,  -υδραυλικά κινητά συστήματα αντιστήριξης,  -κινητήρες εσωτερικής καύσης που προορίζονται για τον εξοπλισμό μηχανών για υπόγειες εργα- σίες.   13.Κάδοι συλλογής οικιακών απορριμμάτων με χειροκίνητο σύστημα φόρτωσης και μηχανισμό συμπίε- σης.   14.Συστήματα προστασίας και αφαιρετοί άξονες μετάδοσης με ομοκινητικούς συνδέσμους όπως οι περιγραφόμενοι στο σημείο 3.4.7.   15.Ανυψωτικές γέφυρες για οχήματα."


Avis juridique important

|

31977L0095

Οδηγία 77/95/EOK του Συμβουλίου της 21ης Δεκεμβρίου 1976 περί προσεγγίσεως των νομοθεσιών των κρατών μελών των αναφερομένων στα ταξίμετρα

Επίσημη Εφημερίδα αριθ. L 026 της 31/01/1977 σ. 0059 - 0066 Φινλανδική ειδική έκδοση: Κεφάλαιο 13 τόμος 7 σ. 0003  Ελληνική ειδική έκδοση: Κεφάλαιο 13 τόμος 6 σ. 0003  Σουηδική ειδική έκδοση: Κεφάλαιο 13 τόμος 7 σ. 0003  Ισπανική ειδική έκδοση: Κεφάλαιο 13 τόμος 7 σ. 0007  Πορτογαλική ειδική έκδοση : Κεφάλαιο 13 τόμος 7 σ. 0007

ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Δεκεμβρίου 1976 περί προσεγγίσεως των νομοθεσιών των Κρατών μελών των αναφερομένων στα ταξίμετραΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι στα Κράτη μέλη, η κατασκευή καθώς και οι μέθοδοι ελέγχου των ταξιμέτρων ρυθμίζονται από διατάξεις αναγκαστικού χαρακτήρος που διαφέρουν από το ένα Κράτο μέλος στο άλλο και εμποδίζουν ως εκ τούτου τις συναλλαγές αυτών των οργάνων, ότι πρέπει κατά  συνέπεια να γίνει η προσέγγιση αυτών των διατάξεων- ότι η οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των αναφερομένων στις κοινές διατάξεις για τα όργανα μετρήσεως και για τις μεθόδους μετρολογικού ελέγχου(3), όπως ετροποποιήθη διά της πράξεως  προσχωρήσεως(4), καθόρισε τις διαδικασίες εγκρίσεως προτύπου ΕΟΚ και αρχικού ελέγχου ΕΟΚ- ότι σύμφωνα με αυτή την οδηγία πρέπει να καθορισθούν για τα ταξίμετρα οι τεχνικές προδιαγραφές κατασκευής και λειτουργίας που πρέπει να πληρούν αυτά τα όργανα για να δύνανται να εισάγονται, να τίθενται σε κυκλοφορία και να χρησιμοποιούνται ελεύθερα αφού  θα έχουν υποστεί τους απαιτουμένους ελέγχους και θα έχουν εφοδιασθεί με τις προβλεπόμενες σφραγίδες και σήματα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ  Άρθρο 1  Η παρούσα οδηγία εφαρμόζεται στους ωροχιλιομετρικούς μετρητές που καλούνται "ταξίμετρα".  Αυτοί οι μετρητές καθορίζονται στο σημείο 1.1 του παραρτήματος.   Άρθρο 2  Τα ταξίμετρα που δύνανται να λάβουν τα σήματα ΕΟΚ περιγράφονται στο παράρτημα.  Αυτά αποτελούν το αντικείμενο εγκρίσεως προτύπου ΕΟΚ και υποβάλλονται στον αρχικό έλεγχο ΕΟΚ υπό τις προϋποθέσεις που καθορίζονται στο παράρτημα ΙΙ σημείο 1.2.2. της οδηγίας 71/316/ΕΟΚ και υπό τις προϋποθέσεις που προβλέπονται στο παράρτημα της παρούσης  οδηγίας.   Άρθρο 3  Τα Κράτη μέλη δεν δύνανται να αρνηθούν, να απαγορεύσουν ή να περιορίσουν τη θέση σε κυκλοφορία των ταξιμέτρων των εφοδιασμένων με το σήμα εγκρίσεως τύπου ΕΟΚ και το σήμα μερικού αρχικού ελέγχου ΕΟΚ το προβλεπόμενο στο παράρτημα ΙΙ σημείο  3.1.1.2 της οδηγίας 71/316/ΕΟΚ.  Στις αρμόδιες αρχές των Κρατών μελών εναπόκειται να μεριμνούν ώστε προ της θέσεως σε λειτουργία αυτών των οργάνων, να γίνονται οι ενέργειες που συμπληρώνουν τον αρχικό έλεγχο ΕΟΚ και που προβλέπονται στο σημείο 7.3 του παραρτήματος της παρούσης οδηγίας,  εφ' όσον η εθνική νομοθεσία ορίζει την εκτέλεσή τους και εφ' όσον αυτές οι ενέργειες δεν είχαν πραγματοποιηθεί προηγουμένως.   Άρθρο 4  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας 18 μηνών από της κοινοποιήσεώς της και πληροφορούν αμέσως περί τούτου την  Επιτροπή.  2. Τα Κράτη μέλη γνωστοποιούν στην Επιτροπή τις διατάξεις εσωτερικού δικαίου που θεσπίζουν ή προτίθενται να θεσπίσουν στον τομέα που διέπεται από την παρούσα οδηγία.   Άρθρο 5  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Δεκεμβρίου 1976.  Για το Συμβούλιο Ο Πρόεδρος A.P.L.M.M. van der STEE  (1) ΕΕ αριθ. Α 7 της 12.1.1976, σ. 38.  (2) ΕΕ αριθ. Α 35 της 16.2.1976, σ. 12.  (3) ΕΕ αριθ. Ν 202 της 6.9.1971, σ. 1.  (4) ΕΕ αριθ. Ν 73 της 27.3.1972, σ. 14.      ΠΑΡΑΡΤΗΜΑ   1. ΟΡΟΛΟΓΙΑ  1.1. Ωροχιλιομετρικοί μετρητές καλούμενοι "ταξίμετρα" Οι ωροχιλιομετρικοί μετρητές αμέσως κατωτέρω ονομαζόμενοι "ταξίμετρα", είναι όργανα τα οποία, λαμβανομένων υπόψη των χαρακτηριστικών του αυτοκινήτου στο οποίο εγκαθίστανται και του τιμολογίου κομίστρου (ταρίφας) στην οποία ρυθμίζονται, υπολογίζουν  αυτομάτως και δεικνύουν ανά πάσα στιγμή της χρήσεώς τους τα προς πληρωμή ποσά από τους χρησιμοποιούντες τα αυτοκίνητα για το κοινό, τα ονομαζόμενα ταξί, σε συνάρτηση με τις διανυόμενες αποστάσεις και, κάτω από ορισμένη ταχύτητα, σε συνάρτηση με τον  χρόνο απασχολήσεως του οχήματος, εξαιρέσει των διαφόρων επί πλέον χρεώσεων των οποίων η είσπραξη δύναται να επιτραπεί από τοπικούς κανονισμούς ισχύοντες στα Κράτη μέλη.  Για τα ταξίμετρα με ηλεκτρονικές διατάξεις για τη μέτρηση, το παρόν παράρτημα θα συμπληρωθεί σύμφωνα με τη διαδικασία την προβλεπόμενη στο άρθρο 17 της οδηγίας 71/316/ΕΟΚ. Εν τω μεταξύ τα ηλεκτρονικά ταξίμετρα δεν δύνανται να λάβουν την έγκριση προτύπου  ΕΟΚ.  1.2. Ειδικοί όροι Η ένδειξη ενός ταξιμέτρου εξαρτάται, εκτός από τη θέση του τιμολογίου κομίστρου (ταρίφας), από τη σταθερά "κ" του οργάνου και από ένα χαρακτηριστικό συντελεστή "ω" του οχήματος επί του οποίου είναι τοποθετημένο το όργανο. Αυτός ο συντελεστής "ω" είναι  συνάρτηση της πραγματικής περιμέτρου "κ" των τροχών του αυτοκινήτου και του λόγου μετατροπής του αριθμού στροφών των τροχών προς τον αριθμό στροφών της διατάξεως η οποία προβλέπεται να υπάρχει επί του αυτοκινήτου για να συνδέει τούτο με το ταξίμετρο.  1.2.1. Σταθερά "κ" του ταξιμέτρου Η σταθερά "κ" ενός ταξιμέτρου είναι ένα χαρακτηριστικό μέγεθος, δεικνύον το είδος και τον αριθμό των σημάτων τα οποία το όργανο πρέπει να λάβει για να δίδει κατ' ορθό τρόπο μία ένδειξη αντιστοιχούσα σε μία δεδομένη διανυθείσα απόσταση.  Αυτή η σταθερά εκφράζεται:  α) σε στροφές ανά χιλιόμετρο (στρ/km), ή β) σε παλμούς ανά χιλιόμετρο (παλμ/km),  εξαρτωμένη από το εάν η πληροφορία η σχετική με την απόσταση τη διανυθείσα από το αυτοκίνητο εισάγεται στο ταξίμετρο υπό μορφή αριθμού στροφών του άξονος περιστροφής (κινητήριος άξων στην είσοδο του οργάνου) ή υπό μορφή ηλεκτρικών σημάτων.  1.2.2. Χαρακτηριστικός συντελεστής "w" του οχήματος O χαρακτηριστικός συντελεστής "w" ενός οχήματος είναι μέγεθος, δεικνύον το είδος και τον αριθμό των σημάτων τα οποία προορίζονται για τον κινητήρα του ταξίμετρου και το οποίο εμφανίζεται στο αντίστοιχο τμήμα το προβλεπόμενο επί του οχήματος, για μία  δεδομένη διατρεχόμενη απόσταση.  Αυτός ο συντελεστής "w" εκφράζεται:  α) σε στροφές ανά χιλιόμετρο (στρ/km), ή β) σε παλμούς ανά χιλιόμετρο (παλμ/km),  αναλόγως εάν η πληροφορία η σχετική με τη διατρεχόμενη απόσταση από το όχημα παρουσιάζεται υπό μορφή ενός αριθμού στροφών της διατάξεως της κινούσης το ταξίμετρο ή υπό μορφή ηλεκτρικών σημάτων.  Αυτός ο συντελεστής ποικίλλει σε σχέση με πολλούς παράγοντες, ιδίως με τη φθορά και την πίεση των ελαστικών, το φορτίο του οχήματος, τις συνθήκες υπό τις οποίες γίνεται η διαδρομή. Αυτός πρέπει να προσδιορίζεται υπό τις κανονικές συνθήκες δοκιμής του  οχήματος (σημείο 1.2.7).  1.2.3. Πραγματική περίμετρος "u" των τροχών Η πραγματική περίμετρος "u" του τροχού του οχήματος ο οποίος κινεί αμέσως ή εμμέσως το ταξίμετρο, είναι η διατρεχόμενη απόσταση από το αυτοκίνητο κατά τη διάρκεια μιας πλήρους περιστροφής αυτού του τροχού. Όταν δύο τροχοί κινούν από κοινού το ταξίμετρο,  η πραγματική περίμετρος είναι ο μέσος όρος των περιμέτρων καθενός από τους δύο τροχούς. Αυτή εκφράζεται σε χιλιοστόμετρα.  Η πραγματική περίμετρος "κ" συσχετίζεται με τον χαρακτηριστικό συντελεστή "w" του αυτοκινήτου (σημείο 1.2.2). Για αυτό το λόγο η περίμετρος "u", εάν είναι αναγκαίο να είναι γνωστή, πρέπει επίσης να προσδιορίζεται υπό τις συνθήκες που προβλέπονται στο  σημείο 1.2.7.  1.2.4. Διάταξη προσαρμογής Η διάταξη προσαρμογής προορίζεται στο να προσαρμόζει τον χαρακτηριστικό συντελεστή "w" του οχήματος στη σταθερά "κ" του ταξίμετρου.  1.2.5. Περιοχή των παραδεκτών σφαλμάτων των ενδείξεων Η περιοχή των παραδεκτών σφαλμάτων των αναφερομένων στο σημείο 5 εξαρτάται από το όργανο αυτό καθαυτό (σφάλματα του οργάνου). Οι πραγματικές τιμές (σημείο 5) οι χρησιμοποιούμενες κατά τον καθορισμό των σφαλμάτων υπολογίζονται επί τη βάσει της σταθεράς  "κ" και του τιμολογίου κομίστρου, για το οποίο το όργανο είχε ρυθμισθεί.  Η περιοχή των παραδεκτών σφαλμάτων προσδιορίζει τη μεγίστη απόκλιση μεταξύ της μεγαλυτέρας και της μικροτέρας των ενδείξεων.  1.2.6. Ταχύτης αλλαγής βάσεως λειτουργίας Η ταχύτης αλλαγής βάσεως λειτουργίας είναι η ταχύτης στην οποία η διάταξη ενδείξεως του ταξιμέτρου μεταπηδά από την λειτουργία βάσει του χρόνου στη λειτουργία βάσει της διανυομένης αποστάσεως ή αντιστρόφως.  Προκύπτει δια της τιμής του χρόνου δια της τιμής της αποστάσεως.  1.2.7. Κανονικές συνθήκες δομικής του οχήματος (ιδίως για τον προσδιορισμό του χαρακτηριστικού συντελεστού) Οι κανονικές συνθήκες δοκιμής του οχήματος πραγματοποιούνται όταν:  α) τα ελαστικά τα οποία είναι προσαρμοσμένα στον ή στους τροχούς που κινούν το ταξίμετρο είναι του τύπου του οποίου η πραγματική περίμετρος "u" αντιστοιχεί σ' αυτήν η οποία εχρησιμοποιήθη για να προσδιορίσει το χαρακτηριστικό συντελεστή "w".  Πρέπει να είναι σε καλή κατάσταση και να έχουν την σωστή πίεση- β) το φορτίο το μεταφερόμενο υπό του οχήματος είναι 150 κιλά περίπου. (Αυτό το φορτίο αντιστοιχεί συμβατικά στο βάρος δύο ενηλίκων προσώπων, συμπεριλαμβανομένου του οδηγού.) γ) το όχημα μετακινείται, κινούμενο δια του κινητήρος του, σε έδαφος επίπεδο και οριζόντιο, σε ευθεία γραμμή σε ταχύτητα 40 km/h +- 5 km/h.  Όταν οι δοκιμές πραγματοποιούνται υπό διαφορετικές συνθήκες (π.χ. διαφορετικά βάρη, ταχύτης διαφορετική ή ταχύτης βηματισμού ανθρώπου, δοκιμή σε βάθρο δοκιμών), τα αποτελέσματά τους διορθώνονται με τους συντελεστές μετατροπής που απαιτούνται ώστε η τιμή  τους να προσαρμοσθεί στην τιμή που θα είχε επιτευχθεί υπό κανονικές συνθήκες δοκιμής οι οποίες καθορίζονται ανωτέρω.   2. ΜΟΝΑΔΕΣ ΜΕΤΡΗΣΕΩΣ  Μόνο οι ακόλουθες μονάδες μετρήσεως επιτρέπονται για να εκφράσουν τις ενδείξεις που δίδονται ή αναγράφονται από τα ταξίμετρα:  - το μέτρο ή το χιλιόμετρο για την απόσταση. Εν τούτοις μέχρι τη λήξη της μεταβατικής περιόδου κατά την διάρκεια της οποίας επιτρέπεται στην Κοινότητα η χρήση των μονάδων μετρήσεως του Βρεταννικού συστήματος που αναφέρονται στα κεφάλαια Γ και Δ του  παραρτήματος της οδηγίας 71/354/ΕΟΚ του Συμβουλίου της 18 Οκτωβρίου 1971 περί μονάδων μετρήσεως(1), όπως ετροποποιήθη τελικώς με την οδηγία 76/770/ΕΟΚ(2), είναι δυνατό οι αποστάσεις, εάν το Ηνωμένο Βασίλειο ή η Ιρλανδία το επιθυμούν, να εκφράζονται, σ'  αυτά τα Κράτη, σε υάρδες ή σε μίλια,  - το δευτερόλεπτο, το λεπτό ή η ώρα για τον χρόνο.  Η τιμή εκφράζεται υποχρεωτικά σε νόμιμη νομισματική μονάδα της χώρας στα μητρώα της οποίας το όχημα έχει καταχωρηθεί.   3. ΤΕΧΝΙΚΑ ΧΑΡΑΚΤΗΡΙΣΤΙΚΑ  3.1. Διάταξη μετρήσεως - διάταξη υπολογιστού 3.1.1. Το ταξίμετρο κατασκευάζεται κατά τέτοιο τρόπο ώστε να υπολογίζει και να δεικνύει την τιμή της διαδρομής βασιζόμενο αποκλειστικά:  α) επί της διανυθείσης αποστάσεως (εξαγόμενο αποτέλεσμα επί τη βάσει της διανυθείσης αποστάσεως όταν το όχημα κινείται με ταχύτητα ανωτέρα από την ταχύτητα αλλαγής της βάσεως λειτουργίας- β) επί του χρόνου (εξαγόμενο αποτέλεσμα επί τη βάσει του χρόνου) όταν το αυτοκίνητο, κινείται με ταχύτητα κατωτέρα από την ταχύτητα αλλαγής της βάσεως λειτουργίας ή είναι σταματημένο.  3.1.2. Η λειτουργία βάσει της διανυθείσης αποστάσεως πρέπει να βασίζεται στην κίνηση των τροχών. Εν τούτοις η πορεία προς τα οπίσω δεν πρέπει να επιφέρει μείωση της ενδείξεως της τιμής ή της διανυθείσης αποστάσεως.  Η λειτουργία βάσει του χρόνου πρέπει να διασφαλίζεται δια ωρολογιακού μηχανισμού, μη δυναμένου να τεθεί σε λειτουργία παρά μόνο δια χειρισμού της διατάξεως θέσεως σε λειτουργία του ταξιμέτρου.  Εάν ο ωρολογιακός μηχανισμός ενεργοποιείται δια της χειρός, πρέπει να λειτουργεί επί 8 τουλάχιστον ώρες χωρίς εκ νέου ενεργοποίηση ή επί δύο ώρες εάν υπάρχει σύστημα ενεργοποιήσεως συνδεδεμένο με κάθε χειροκίνητο χειρισμό προ της θέσεως σε λειτουργία  του ταξιμέτρου.  Εάν ο ωρολογιακός μηχανισμός ενεργοποιείται δι' ηλεκτρικής ενεργοποιήσεως η διαδικασία πρέπει να είναι αυτόματη.  Ο ηλεκτρικός ωρολογιακός μηχανισμός πρέπει να είναι έτοιμος για λειτουργία ανά πάσα στιγμή.  3.1.3. Κατά τη λειτουργία, βάσει της διανυομένης αποστάσεως και για κάθε θέση του τιμολογίου κομίστρου, η πρώτη αλλαγή ενδείξεως πρέπει να γίνεται αφού έχει διανυθεί μία αρχική απόσταση που καθορίζεται σύμφωνα με τους κανονισμούς περί τιμολογίου  κομίστρου στα διάφορα Κράτη μέλη. Οι επόμενες αλλαγές στο δείκτη πρέπει να αντιστοιχούν σε αποστάσεις ίσες μεταξύ τους.  Κατά τη λειτουργία, βάσει του χρόνου και για κάθε μία των θέσεων τιμολογίου (κόμιστρα) η πρώτη αλλαγή ενδείξεως πρέπει να γίνεται μετά έναν αρχικό χρόνο, που καθορίζεται σύμφωνα με τους κανονισμούς περί τιμολογίων στα διάφορα Κράτη μέλη. Οι επόμενες  υποδιαιρέσεις στο δείκτη πρέπει να αντιστοιχούν σε ίσα χρονικά διαστήματα.  Όταν δεν υπάρχει αλλαγή της βάσεως λειτουργίας, ο υφιστάμενος λόγος μεταξύ της αρχικής αποστάσεως και των επομένων αποστάσεων, οποιοδήποτε και αν είναι το χρησιμοποιούμενο τιμολόγιο, πρέπει να είναι ο αυτός με το λόγο που υφίσταται μεταξύ του αρχικού  χρόνου και του χρόνου που αντιστοιχεί στα επόμενα χρονικά διαστήματα.  3.1.4. Η διάταξη προσαρμογής πρέπει να κατασκευάζεται κατά τέτοιο τρόπο ώστε κατά το άνοιγμα του περιβλήματός της να μην μπορούν να θίγονται τα άλλα όργανα του ταξιμέτρου.  3.1.5. Το ταξίμετρο πρέπει να σχεδιάζεται κατά τρόπο ο οποίος να επιτρέπει εύκολα τις τροποποιήσεις της διατάξεως υπολογιστού που είναι αναγκαίες για να προσαρμοσθεί στις αλλαγές που επιβάλλονται από τους κανονισμούς περί τιμολογίου (κομίστρου), στα  διάφορα Κράτη μέλη.  Στην περίπτωση που ο αριθμός των θέσεων στη διάταξη αναγραφής του τιμολογίου (κομίστρου) είναι μεγαλύτερος από τον αριθμό των ισχυόντων τιμολογίων (κομίστρου) τα ταξίμετρα πρέπει, σ' όλες τις επί πλέον θέσεις, να υπολογίζουν και δεικνύουν μία τιμή που  βασίζεται επί ενός εκ των επιτρεπομένων τιμολογίων (κομίστρου) από τους κανονισμούς περί τιμολογίου (κομίστρου) στα διάφορα Κράτη μέλη.  3.2. Διάταξη θέσεως σε λειτουργία 3.2.1. Ο μηχανισμός του ταξιμέτρου δεν δύναται να τεθεί σε λειτουργία παρά μόνο αφού έχει τεθεί από τη διάταξη θέσεως σε λειτουργία επί μίας εκ των ακολούθων επιτρεπομένων θέσεων:  3.2.2. Θέση "ΕΛΕΥΘΕΡΟ" α) δεν πρέπει να υπάρχει καμμία ένδειξη του πληρωτέου ποσού ή αυτή η ένδειξη πρέπει να είναι ίση με μηδέν. Εν τούτοις αυτή η ένδειξη δύναται να είναι ίση με το πάγιο ποσό κατά την έναρξη λειτουργίας το οποίο ισχύει κατά την ημερομηνία θεσπίσεως της  παρούσης οδηγίας στα Κράτη μέλη- β) ούτε η λειτουργία βάσει της διανυθείσης αποστάσεως ούτε η λειτουργία βάσει του χρόνου δεν πρέπει να επηρεάζουν τη διάταξη ενδείξεως του πληρωτέου ποσού- γ) η διάταξη ενδείξεως των ενδεχομένων επί πλέον χρεώσεων (σημείο 3.3.7) πρέπει να είναι κενή ή να φέρει την ένδειξη "μηδέν".  3.2.3. Άλλες θέσεις Η διάταξη θέσεως σε λειτουργία πρέπει να κατασκευάζεται κατά τέτοιο τρόπο, ώστε, εκκινούντες από τη θέση "ΕΛΕΥΘΕΡΟ", το ταξίμετρο να δύναται να τοποθετείται διαδοχικά στις ακόλουθες θέσεις λειτουργίας:  α) στις διάφορες θέσεις λειτουργίας της διατάξεως αναγραφής του τιμολογίου (κομίστρου) κατά αύξουσα τάξη μεγέθους ή με οποιαδήποτε άλλη σειρά επιτρεπόμενη από τους κανονισμούς περί τιμολογίων κομίστρων στα διάφορα Κράτη μέλη. Σ'αυτές τις θέσεις η  λειτουργία βάσει του χρόνου, η λειτουργία βάσει της διανυομένης αποστάσεως καθώς επίσης και η ενδεχόμενη συμπληρωματική διάταξη ενδείξεως πρέπει να έχουν τεθεί εν ενεργεία- β) στη θέση "ΠΛΗΡΩΤΕΟ ΠΟΣΟ" που δεικνύει το τελικό χρηματικό ποσό του οφειλομένου συνόλου, ανεξαρτήτως επί πλέον χρεώσεων. Σ' αυτή τη θέση, η λειτουργία βάσει του χρόνου πρέπει να διακοπεί και η λειτουργία βάσει της διανυομένης αποστάσεως πρέπει να  ρυθμίζεται βάσει του εγκεκριμένου τιμολογίου κομίστρου από τους κανονισμούς περί τιμολογίου κομίστρου στα διάφορα Κράτη μέλη.  3.2.4. Χειρισμός της διατάξεως θέσεως σε λειτουργία Ο χειρισμός της διατάξεως θέσεως σε λειτουργία υπόκειται στους ακόλουθους περιορισμούς:  α) από μία οποιαδήποτε θέση τιμολογίου κομίστρου, το ταξίμετρο δεν πρέπει να δύναται να επανατοποθετηθεί στη θέση "ΕΛΕΥΘΕΡΟ" χωρίς να περάσει από τη θέση "ΠΛΗΡΩΤΕΟ ΠΟΣΟ". Εν τούτοις πρέπει να είναι πάντοτε δυνατή η μετάβαση από μία θέση τιμολογίου  (κομίστρου) σε μία άλλη- β) από τη θέση "ΠΛΗΡΩΤΕΟ ΠΟΣΟ" το ταξίμετρο δεν πρέπει να δύναται να επανατοποθετηθεί σε μία οποιαδήποτε θέση τιμολογίου κομίστρου χωρίς να περάσει από τη θέση "ΕΛΕΥΘΕΡΟ"- γ) το ταξίμετρο πρέπει να είναι κατασκευασμένο κατά τέτοιο τρόπο ώστε μία αλλαγή της θέσεως τιμολογίου (κομίστρου) πραγματοποιούμενη δια διελεύσεως από τη θέση "ΕΛΕΥΘΕΡΟ" να μην είναι δυνατή παρά μόνο εάν οι επιβαλλόμενοι όροι στη διάταξη θέσεως σε  λειτουργία γι' αυτή τη θέση (σημείο 3.2.2) πληρούνται εξ ολοκλήρου κατά την διέλευσή του από αυτή την θέση- δ) πρέπει να είναι αδύνατο να τοποθετηθεί η διάταξη θέσεως σε λειτουργία κατά τέτοιο τρόπο ώστε το ταξίμετρο να παραμένει σ' άλλες θέσεις από εκείνες που προβλέπονται ανωτέρω.  3.2.5. Ειδικές διατάξεις Ανεξαρτήτως των ανωτέρω απαιτήσεων, οι μεταβολές μεταξύ των διαφόρων θέσεων τιμολογίων (κομίστρου) δύνανται επίσης να πραγματοποιούνται αυτομάτως σε συνάρτηση με μία ορισμένη διανυθείσα απόσταση ή με έναν ορισμένο χρόνο απασχολήσεως σύμφωνα με τους  κανονισμούς τιμολογίων "κομίστρου" στα διάφορα Κράτη μέλη.  3.3. Διάταξη ενδείξεων 3.3.1. Η όψη αναγνώσεως του ταξιμέτρου πρέπει να κατασκευάζεται κατά τέτοιο τρόπο ώστε οι ενδείξεις που ενδιαφέρουν τον επιβάτη να είναι ευανάγνωστες τόσο την ημέρα όσο και την νύκτα.  3.3.2. Το κόμιστρο, ανεξαρτήτως των ενδεχομένων επί πλέον χρεώσεων πρέπει να είναι εμφανές δι' απλής αναγνώσεως μίας ενδείξεως σε ψηφία κείμενα επί ευθείας, των οποίων το ελάχιστο ύψος είναι 10 μμ.  Κατά τη θέση σε λειτουργία της διατάξεως από τη θέση "ΕΛΕΥΘΕΡΟ", μέσω της διατάξεως θέσεως σε λειτουργία, πρέπει να εμφαίνεται ένα σταθερό ποσό αντίστοιχο προς την αρχική χρέωση.  Η ένδειξη χρηματικής τιμής πρέπει εν συνεχεία να αλλάζει κατά τρόπο ασυνεχή δια διαδοχικής αυξήσεως σταθεράς χρηματικής τιμής.  3.3.3 Το ταξίμετρο πρέπει να είναι εφοδιασμένο με μία διάταξη δεικνύουσα ανά πάσα στιγμή επί της όψεως αναγνώσεως την θέση λειτουργίας σύμφωνα με τις εθνικές προδιαγραφές.  3.3.4. Το ταξίμετρο πρέπει να κατασκευάζεται κατά τρόπο ώστε να επιτρέπει την εγκατάσταση μιας διατάξεως μέσω της οποίας εμφαίνεται στο εξωτερικό του οχήματος η θέση λειτουργίας ή το χρησιμοποιούμενο τιμολόγιο (κόμιστρο).  Αυτή η επαναληπτική διάταξη δεν πρέπει σε καμμία περίπτωση να διαταράσσει την καλή λειτουργία του οργάνου ή να επιτρέπει την προσβολή του μηχανισμού ή της λειτουργίας του ταξιμέτρου.  3.3.5. Εάν οι υποχρεωτικές ενδείξεις δεν δίδονται δια ψηφίων ή γραμμάτων αυτοφωτιζομένων, το ταξίμετρο πρέπει να επιδέχεται μία διάταξη φωτισμού αυτών των ενδείξεων, μη εκθαμβωτικού αλλά αρκετά ισχυρού για να επιτρέπει την εύκολη ανάγνωση.  Η αντικατάσταση των φωτεινών πηγών αυτών των διατάξεων πρέπει να δύναται να γίνεται χωρίς να ανοίγονται τα σφραγισμένα μέρη του οργάνου.  3.3.6. Το ταξίμετρο πρέπει να δύναται να επιδέχεται αθροιστικές διατάξεις επιβαλλόμενες ή επιτρεπόμενες από τους εθνικούς κανόνες, ιδίως μετρητές που δεικνύουν:  α) την ολική διανυθείσα απόσταση από του οχήματος- β) την ολική απόσταση τη διανυθείσα από το όχημα με επιβάτες- γ) τον ολικό αριθμό των αναληφθεισών μισθώσεων- δ) τον καταγραφόμενο αριθμό πτώσεων της σημαίας.  Οι μετρητές αυτοί πρέπει να εκπληρούν ορθώς τις λειτουργίες για τις οποίες έχουν κατασκευασθεί. Πρέπει να δίδουν την ένδειξη σε ψηφία επί ευθείας γραμμής ελαχίστου ορατού ύψους 4 μμ.  3.3.7 Το ταξίμετρο πρέπει να δύναται να εφοδιάζεται με ένα συμπληρωματικό δείκτη ανταποκρινόμενο στις εθνικές προδιαγραφές, ανεξάρτητο από το δείκτη τιμών και επανερχόμενο αυτομάτως στο μηδέν στη θέση "ΕΛΕΥΘΕΡΟ".  Αυτές οι συμπληρωματικές τιμές πρέπει να εμφαίνονται δια ψηφίων επί ευθείας γραμμής εχόντων ελάχιστο ορατό ύψος 8 μμ και μη δυναμένων να υπερβούν το ύψος των ψηφίων των δεικνυόντων την χρηματική τιμή της διαδρομής.  3.4. Συμπληρωματικές προαιρετικές διατάξεις Επί πλέον, ένα ταξίμετρο δύναται να εφοδιασθεί με συμπληρωματικές διατάξεις όπως:  α) μηχανές καταγραφής που ενδιαφέρουν τον κάτοχο του οχήματος- β) εκτυπωτή επί δελτίων ή ταινιών που δεικνύει τα πληρωτέα ποσά.  Η παρουσία τέτοιων διατάξεων και η λειτουργία τους δεν πρέπει να επηρεάζει την ορθή λειτουργία του ταξιμέτρου.  3.5. Κατασκευή 3.5.1. Τα ταξίμετρα πρέπει να είναι στερεά και καλής κατασκευής. Τα ουσιώδη μέρη τους πρέπει να κατασκευάζονται από υλικά εγγυώμενα ικανοποιητική στερεότητα και σταθερότητα.  3.5.2. Το περίβλημα του ταξιμέτρου και οποιασδήποτε διατάξεως πρσαρμογής μη ενσωματωμένης στο περίβλημα του ταξιμέτρου, καθώς και τα περιβλήματα των διατάξεων μεταδόσεως πρέπει να κατασκευάζονται κατά τέτοιο τρόπο ώστε τα ουσιώδη μέρη του οργάνου να μην  είναι προσιτά από έξω και να προστατεύονται από τη σκόνη και την υγρασία.  Η πρόσβαση στα εξαρτήματα ρυθμίσεως πρέπει να είναι αδύνατη χωρίς καταστροφή των σφραγίδων ασφαλείας (σημείο 6).   4. ΕΠΙΓΡΑΦΕΣ  4.1. Γενικές επιγραφές και αναγνώριση Κάθε ταξίμετρο φέρει επί της επιφανείας αναγνώσεως ή επί ενός πλακιδίου σφραγισμένου, καλώς ορατές και ευανάγνωστες κάτω από κανονικές συνθήκες εγκαταστάσεως, τις ακόλουθες ενδείξεις:  α) το όνομα και τη διεύθυνση του κατασκευαστού ή το σήμα- β) τον χαρακτηρισμό του τύπου του οργάνου, τον αριθμό του και το έτος κατασκευής- γ) το σήμα εγκρίσεως προτύπου ΕΟΚ- δ) τη σταθερά του "κ" (με σχετική ακρίβεια το πολύ ίση με 0,2%).  Σε κάθε ταξίμετρο πρέπει να προβλέπεται χώρος για τα ακόλουθα:  α) την αναφορά, εάν χρειασθεί, συμπληρωματικών ενδείξεων, σχετικών με τη διάταξη ή με το όχημα, σύμφωνα με τις προδιαγραφές των εθνικών κανονισμών- β) την τοποθέτηση, εκτός του σήματος αρχικού μερικού ελέγχου ΕΟΚ, άλλων σημάτων τα οποία ενδεχομένως προβλέπονται από τους εθνικούς κανονισμούς.  4.2. Ειδικές επιγραφές 4.2.1. Πλησίον των ενδείξεων όλων των διατάξεων ενδείξεων, οι σημάνσεις των δεικνυομένων τιμών εμφαίνονται ευκρινώς, είναι ευανάγνωστες και σαφείς.  4.2.2. Πλησίον της ενδείξεως του κομίστρου της διαδρομής και των πληρωτέων συμπληρωματικών ποσών, πρέπει να αναγράφεται το είδος ή το σύμβολο του νομίσματος.   5. ΠΕΡΙΟΧΗ ΠΑΡΑΔΕΚΤΩΝ ΣΦΑΛΜΑΤΩΝ ΤΩΝ ΕΝΔΕΙΞΕΩΝ  Για τον έλεγχο στην τράπεζα δοκιμής ενός ταξιμέτρου ετοίμου να εγκατασταθεί και εφοδιασμένου με τα εξαρτήματά του, η (συμβατική) πραγματική τιμή των μετρουμένων μεγεθών είναι αυτή που προκύπτει από την τιμή  του "κ" που εμφαίνεται επί του οργάνου και του(των) τιμολογίου( ων) κομίστρου (ταρίφας) για το οποίο(τα οποία) το όργανο έχει ρυθμισθεί.  Η πραγματική τιμή αυτών των μεγεθών πρέπει να συμπεριλαμβάνεται μεταξύ της μεγαλύτερης και της μικρότερης των παραδεκτών ενδείξεων.  5.1. Κατά τη λειτουργία βάσει της διανυθείσης αποστάσεως η περιοχή των παραδεκτών σφαλμάτων για μία δεδομένη διανυθείσα απόσταση δεν πρέπει να υπερβαίνει:  α) για την αρχική απόσταση (σημείο 3.1.3): 2% της πραγματικής τιμής- εν τούτοις, όταν αυτή η αρχική απόσταση είναι κατωτέρα από 1 000 μέτρα, αυτή η περιοχή, είναι 20 μέτρα- β) για τις επόμενες αποστάσεις: 2% τη πραγματικής τιμής.  5.2. Κατά τη λειτουργία βάσει του χρόνου, η περιοχή των επιτρεπομένων σφαλμάτων για ένα δεδομένο χρόνο δεν πρέπει να υπερβαίνει:  α) για τον αρχικό χρόνο (σημείο 3.1.3): 3% της πραγματικής τιμής- εν τούτοις, όταν αυτός ο αρχικός χρόνος είναι μικρότερος των 10 λεπτών, αυτή η περιοχή σφάλματος είναι 18 δευτερόλεπτα- β) για τους επομένους χρόνους: 3% της πραγματικής τιμής.  5.3. Εθνικοί κανονισμοί θα καθορίσουν εάν η ρύθμιση του συνόλου μετρήσεως (ταξίμετρο + όχημα) πρέπει να πραγματοποιείται κατά τέτοιο τρόπο ώστε τα όρια της περιοχής των παραδεκτών σφαλμάτων να είναι τοποθετημένα συμμετρικώς ή ασυμμέτρως σε σχέση με το  σφάλμα μηδέν, η οποία ρύθμιση για τη λειτουργία, βάσει της αποστάσεως, σ'αυτή τη περίπτωση, συσχετίζεται με την πραγματικώς διανυθείσα απόσταση από το όχημα.   6. ΣΦΡΑΓΙΣΕΙΣ  6.1. Τα όργανα των ταξιμέτρων τα απαριθμούμενα αμέσως κατωτέρω πρέπει να κατασκευάζονται κατά τρόπο ώστε να δύνανται να σφραγίζονται δια μιας σφραγίδας ασφαλείας:  α) το περίβλημα στο οποίο περικλείεται ο εσωτερικός μηχανισμός του ταξιμέτρου- β) το περίβλημα της διατάξεως προσαρμογής- γ) τα προστατευτικά καλύμματα των μηχανικών ή ηλεκτρικών διατάξεων που συνδέουν το σημείο εισόδου του ταξιμέτρου και του αντιστοίχου εξαρτήματος του προβλεπομένου επί του οχήματος για τη σύνδεσή του με το όργανο, συμπεριλαμβανομένων των μερών των  δυναμένων να αφαιρεθούν από τη διάταξη προσαρμογής- δ) στην περίπτωση κατά την οποία ο ωρολογιακός μηχανισμός ενεργοποιείται δι' ηλεκτρικής ενεργείας και η διάταξη χειρισμού του ταξιμέτρου ενεργοποιείται δι' ηλεκτρικής ενεργείας, οι συνδέσεις των ηλεκτρικών καλωδίων- ε) τα ενδεχομένως απαιτούμενα πλακίδια αναγραφής υποχρεωτικών σημάνσεων ή σημάτων ελέγχου- στ) οι συνδέσεις ηλεκτρικών καλωδίων ενδεχομένης επαναληπτικής διατάξεως προβλεπομένης στο σημείο 3.3.4.  6.2. Αυτές οι σφραγίσεις, εάν υπάρχουν, πρέπει να είναι τέτοιες ώστε κάθε πρόσβαση στα προστατευόμενα εξαρτήματα και στις ενώσεις, να καθίσταται αδύνατη άνευ καταστροφής της σφραγίδος ασφαλείας.  6.3. Το πιστοποιητικό εγκρίσεως προτύπου ΕΟΚ θα προσδιορίσει τις θέσεις των σφραγίσεων και εφ'όσον είναι ανάγκη, το είδος και τον τύπο των διατάξεων που επιτρέπουν την πραγματοποίηση αυτών των σφραγίσεων.   7. ΑΡΧΙΚΟΣ ΕΛΕΓΧΟΣ ΕΟΚ  7.1. Όταν απαιτείται ο πλήρης έλεγχος, ο αρχικός έλεγχος ΕΟΚ ενός ταξιμέτρου πραγματοποιείται σε περισσότερες φάσεις.  7.2. Πρώτη φάση: το ταξίμετρο δέχεται το σχήμα του αρχικού μερικού ελέγχου ΕΟΚ όταν:  α) ο τύπος του έλαβε την έγκριση προτύπου ΕΟΚ- β) το όργανο είναι σύμφωνα με τον εγκεκριμένο τύπο και φέρει τις ενδείξεις που απαιτούνται στο σημείο 4.1- γ) η περιοχή αυτών των σφαλμάτων συμφωνεί με τις απαιτήσεις των σημείων 5.1 και 5.2.  7.3. Μεταγενέστερες φάσεις: αυτές ανήκουν στην αρμοδιότητα των αρχών της χώρας στην οποία το ταξίμετρο θα τεθεί σε λειτουργία.  Περιλαμβάνουν:  - προ της εγκαταστάσεως επί του οχήματος:  α) τον έλεγχο της ρυθμίσεως του οργάνου σύμφωνα με τις προδιαγραφές του σημείου 5.3- β) τον έλεγχο της ρυθμίσεως των τιμολογίων κομίστρων (ταριφών) σύμφωνα με τους ισχύοντες κανονισμούς- - μετά την εγκατάσταση επί του οχήματος:  τον έλεγχο του συστήματος μετρήσεως που έχει δημιουργηθεί κατ' αυτό τον τρόπο.    (1) ΕΕ αριθ. Ν 243, της 29.10.1971, σ. 29.  (2) ΕΕ αριθ. Ν 262 της 27.9.1976, σ. 204.